Synnytykseen valmistautuminen rentoutumisen keinoin\nMuhonen, Mira; Kuivalainen, Miia (2012)\nSynnytyspelko on äidin kokemaa suhteetonta pelkoa synnytystä kohtaan. Synnytyspelko on haitallista odottavan äidin, sikiön sekä synnytyksen etenemisen kannalta. Lisäksi pelko on este rentoutumiselle synnytyksessä, joten se tulisi todeta ja hoitaa mahdollisimman varhaisessa vaiheessa. Synnytyspelkoa käsitteleviä tutkimuksia on tehty oikeastaan vain Suomessa ja Ruotsissa. Synnytyspeloista arvioidaan kärsivän noin 6 - 10 prosenttia synnyttäjistä.\nRentoutumisen tiedetään lievittävän synnytyskipua ja synnytyspelkoa sekä helpottavan ja nopeuttavan synnytystä. Rentoutumisesta on eniten hyötyä, kun äiti on harjoitellut sitä säännöllisesti etukäteen. Äitiysjoogassa yhdistyvät rentoutumistekniikat sekä hengitysharjoitukset, joista on synnytyksessä paljon hyötyä sekä äidille että sikiölle.\nOpinnäytetyö toteutettiin toiminnallisena opinnäytetyönä ja toimeksiantajana oli Karsikon äitiysneuvola Joensuusta. Opinnäytetyömme tarkoituksena oli tehdä rentoutumisopas, jonka odottavat äidit voisivat tulostaa Joensuun kaupungin Internet-sivuilta itselleen. Rentoutu-misopas toimii terveydenhoitajien työvälineenä neuvolakäynneillä.\nPalautteen perusteella opas koettiin erittäin hyväksi ja kuvien asentoja kehuttiin. Asia koet-tiin kokonaisuudessaan tärkeäksi. Jatkotutkimuksena synnyttäneille äideille voisi tehdä kyselyn, siitä kokivatko he saaneensa hyötyä oppaasta. Jatkotutkimusaiheena voisi olla myös vertaileva tutkimus siitä, että eroavatko synnytykset opasta käyttäneiden ja käyttämättömien välillä.


Audin nuorisoa kosiskeleva pikkuauto ei ole enää edes pieni - Auto | HS.fi\nAlle 30 000 euron Audi on joko halpa tai kallis riippuen siitä, mihin sitä vertaa.\nAggressiivinen keula ja matala katto tekevät Audi A1:stä nopean näköisen auton. Juuri tätä enempää grilliä pikkuauton keulaan olisi mahdoton sovittaa. Kesän HS-koeajojen variksenpelätinkuvasarja 6/13. (KUVA: Kimmo Taskinen / HS)\nAudi A1 on saksalaismerkin pienin tuotannossa oleva auto. Sitä on valmistettu vuodesta 2010 ja vuosimallista 2019 alkoi auton toinen sukupolvi.\nKokonsa puolesta A1 on samaa luokkaa esimerkiksi Volkswagen Polon ja Ford Fiestan kanssa.\nTavalliselle autonostajalle se ei kuitenkaan sano kovin paljoa auton koosta, sillä harva on perillä autouutuuksista koko rintaman leveydeltä.\nPelkästään tällä vuosituhannella henkilöautot ovat kasvaneet kokoa niin paljon, että A1 vastaa kooltaan neljännen polven Volkswagen Golfia (1997-2003), joka siis oli kokoluokkaa isompi auto.\nA1:n henkinen edeltäjä, 1970-luvun Audi 50, oli uutuutta kokonaista puoli metriä lyhyempi.\nToisin sanoen nykypäivän pikkuautotkaan eivät ole varsin pieniä. Tilojensa puolesta Audi A1 alkaa olla jo varsin käyttökelpoinen auto. Takapenkin reunapaikoilla ei edes kahdella aikuisella ole turhan tukalaa.\nKontti on kasvanut edellisestä mallista 55 litralla 335 litraan, joten ostoksiakaan ei tarvitse kuljettaa kaupasta paahtoleipäpussi kerrallaan.\nJämäkkä ja kulmikas\nAudin esitteessä nuoriso hyppii seinille, naarmuttaa vinyylejä ja lilluu vaatteet päällä uima-altaassa. Viimeistään ratin taakse istuessa tulee selväksi, että nestoreille tätä ei ole tarkoitus myydä.\nMieleisiään tehostevärejä saa valittua muun muassa oven kahvojen taustoihin. (KUVA: Kimmo Taskinen / HS)\nKuljettajan penkki on matalalla ja hyvin jämäkkä. Joissakin koeajoraporteissa S-line-varustelun istuimia on moitittu jopa aivan liian koviksi. Koeajossa olevan yksilön ratin takana on kuitenkin istuttu jo lähes 10 000 kilometriä, jonka aikana jakkara on tullut sisäänajetuksi. Etumatkustajan istuin on ollut selvästi vähemmällä käytöllä ja tuntuukin paljon kovemmalta.\nViivoittimella piirrettyä kojelautaa ei ole turhaan lähdetty latistamaan pyöreillä muodoilla. Tehosteraitoja löytyy ja halutessaan sisustaan saa vaikka kanariankeltaisia elementtejä.\nKojelaudan toiminnot on kallistettu voimakkaasti kuljettajaa kohti. Nappuloita on hyvinkin maltillinen määrä. (KUVA: Kimmo Taskinen / HS)\nErikoisena ratkaisuna keskinäyttö ja kojelaudan napit on käännetty reilusti kuljettajaa kohti. Järjestely korostaa ohjaamon urheilullista ja ajamiseen keskittyvää tunnelmaa.\nKoeajoauton lisävarusteluun kuuluu videopelit mieleen tuova digitaalimittaristo, joka on nähty jo esimerkiksi alkuvuonna Helsingin Sanomissa koeajetussa Seat Tarracossahttps://www.hs.fi/autot/art-2000006052229.html.\nVakiona varustelu on kaikkiaan melko karu, kuten premium-merkeillä on tapana. Ohjaamossa myös huomaa, että paremmat materiaalit on säästelty Audin kalliimpiin malleihin. Päivän teema on teksturoitu muovi. Monet halvemmistakin autoista löytyvät sähköiset ominaisuudet joutuu lunastamaan lisähintaan. Hätäjarrutuksia ja jalankulkijoita haisteleva tutkajärjestelmä sentään kuuluu alkaen-hintoihin.\nHidas kone, ripeä laatikko\nSuomessa uutta A1:tä saa toistaiseksi vain yhdellä moottorilla, yksilitraisella ja kolmesylinterisellä bensaturbolla, josta irtoaa 116 hevosvoimaa. Kyseessä on Volkswagenin konsernimoottori, jota on viimeiset pari vuotta saanut erilaisilla viritysasteilla lähes kaikkiin yhtiön pieniin ja keskikokoisiin autoihin.\nKoeajo-Audissa se on paritettu 7-vaihteisen S-tronic-automaatin kanssa.\nAutomaatti lappaa kiihdytyksessä vaihteita silmään ripeästi. Se saa kevyen auton varsinkin pienemmissä nopeuksissa tuntumaan nopeammalta kuin se todellisuudessa on. Nollasta sataan mennään 9,4 sekunnissa, mikä ei missään tapauksessa ole urheilullinen lukema.\nS-line-varusteluun kuuluva alusta on linjassa auton muun sporttisuuden kanssa. Se on jäykkä ja pitää auton hyvin tiessä, jolloin kaasun uskaltaa avata mutkasta tullessa jo varhain. Varsinkin, kun tehot eivät tällä koneella kuljettajaa pääse yllättämään.\nOhjauspyörän nappuloihin lukeutuvat Volkswagen-konsernin hyväksi todetut peukalorullat. (KUVA: Kimmo Taskinen / HS)\nNäppärästä ja hauskasta ajotuntumasta jää puuttumaan aivan viimeinen silaus, sillä ohjaus ei ole aivan niin jämäkkä kuin toivoisi. Kevyesti pyörivä ratti tekee kaupunkiajosta helppoa, mutta mutkaisilla teillä ohjauspyörää haluaisi vääntää totisemmin ja menoon kaipaisi ripauksen pikkutarkkuutta.\nKevyen auton, jämäkän alustan ja matalaprofiilisten renkaiden kylkiäisenä tulee myös rengasmelu. Varsinkin kolmostien kuluneessa eteläpäässä melu on melkoinen. Matalammilla nopeuksilla ja paremmalla asfaltilla se on siedettävämpi, mutta hiljaista matka-autoa etsivälle Audi A1 ei ole oikea valinta.\nValitettavasti Audin koeajo jää paljon tavallista lyhyemmäksi. Tasaista satasen nopeutta Tampereelta pohjoiseen paahtaessa keltainen vikavalo rävähtää mittaristoon. Auto ilmoittaa kärsivänsä käynnistysjärjestelmän viasta ja kehottaa hakeutumaan huoltoon. Samalla päälle menee konerikkoa ehkäisevä nilkutustila, joka estää kierrosten nousemisen yli 4000:een.\nNo, tuleepa samalla testattua Audin tiepalvelua. Ajelen auton varovasti perille ja soitan päivystysnumeroon. Vikakuvailun jälkeen palvelusta ei uskalleta antaa lupaa ajaa autoa takaisin maahantuojalle pääkaupunkiseudulle. Odottelen viikonlopun yli ja maahantuojan kehotuksesta tilaan autolle hinauksen.\nS-line -varustelun istuimet ovat tukevat, joidenkin mielestä jopa kovat. Nykyaikana mekaaninen käsijarru on urheilullinen varuste. (KUVA: Kimmo Taskinen / HS)\nJo samana päivänä korjaamolta soitetaan, että autoon on täytynyt tilata Saksasta uusi polttoaineen korkeapainepumppu. Myöhemmin maahantuoja vahvistaa, että korkeapainepumppu oli vioittunut, eikä tuottanut riittävää painetta.\nMaahantuojan mukaan vastaavaan vikaan ei ole aiemmin törmätty. Nopealla tarkistuksella häiriötä ei myöskään ole listattu missään kyseisen moottorin tyypillisiin vikoihin, joten kyseessä saattaa hyvinkin olla vain onneton sattuma. Kyseessä on kuitenkin jo vuosia myynnissä ollut moottori, joten mikäli kyseessä olisi yleinen vika, löytyisi tietoa varmasti.\nAudi A1 on nuorekas, ketterä ja melko tilava pikkuauto, joka tarjoilee ajamisen iloa pienemmilläkin nopeuksilla.\nPremium-merkkien pienimpien mallien hinta herättää usein kysymyksiä, niin myös tässä tapauksessa.\nAudin automaattivaihteiset Pro-kampanjamalliston autot on hinnoiteltu tavallisia varusteluita alemmas. Näin ollen S-tronic-automaatti kuuluu jo 24 000 euron alkaen-hintaiseen autoon. Riittoisasti varustellun koeajoauton listahinta on 34 600 euroa, mutta kampanjahinnoittelun myötä sekin putoaisi reilulla parilla tonnilla.\nTaakse mahtuu kaksi aikuista, joskin istuma-asento on melko matala. Keskipaikalla ei ole jalkatilaa. (KUVA: Kimmo Taskinen / HS)\nTähän haitariin mahtuu erittäin runsaasti tarjontaa. Audin ilmeisimmillä kilpailijoilla BMW:llä ja Mercedeksellä ei täysin vastaavaa pikkuautoa ole, mutta kokoluokkaa isompien 1- ja A-sarjojen karvalakkimalleja saa 30 000 euron pintaan.\nJos tärkeimpänä kriteerinä pitää urheilullisuutta, löytyy piirun alle 30 000 euron myös huomattavasti Audia hurjempia menijöitä. Hintaluokkaan mahtuu esimerkiksi kattavasti varusteltu Ford Fiesta ST. Ulkopuolelta Fiestaa aikuisemman näköinen ja sisätiloiltaan huomattavan paljon A1:stä muistuttava Volkswagen Polo GTI puolestaan maksaa alle 28 000 euroa. Molemmissa on tehoa yli 200 hevosvoimaa.\nJos VAG-konsernin sisällä tohtii vilkaista Seatin katalogiin, loppuu samaa moottoria ja pohjalevyä käyttävästä Ibizasta lisävarusteluettelo kesken, ennen kuin pääsee edes Audin keskihintaan.\nTakakontti on 335-litraisena pienehkö, mutta päihittää samassa kokoluokassa esimerkiksi Ford Fiestan. (KUVA: Kimmo Taskinen / HS)\nAudin ostajan vaakakupissa merkki-imago painaa aina jonkin verran. Muihin premium-merkkeihin verrattuna A1 ei ole pahan hintainen.\nVaikka lähtöhintoihin lisäisi parilla tonnilla varusteita, voidaan alle 30 000 euron uudesta autosta puhua tässä sarjassa jopa edullisena. Eri asia on, kuinka moni Audin kosiskelema nuori ostaja on valmis laittamaan moista summaa juuri tähän autoon.\nTosissaan Audia haluaville auton suurin puute onkin voimanlähteissä, joihin odotetaan vielä 150- ja 200-hevosvoimaisia koneita.\n+ Sisätilojen muotoilu, ajotuntuma, tilat, hinnoittelu\n– Rengasmelu, konevalikoima, hinnoittelu\nTeho: 85 kW (116 hv)/200 Nm\nKiihtyvyys 0–100 km/h: 9,4 sekuntia\nVaihteisto: 7-vaihteinen S-tronic-kaksoiskytkinautomaatti\nCO2-päästöt: 137 g/ km\nKulutus: 6,1/100 km (WLTP yhdistetty)\nMitat: Pituus 402,9 cm, leveys 174,0 cm, korkeus 140,9 cm\nPaino: 1 125 kg\nTavaratila: 335 litraa\nHinta: Alkaen 23 994,17 euroa, koeajoauto varusteineen 34 604,87 euroa.\nKilpailijoita: Volkswagen Polo, Ford Fiesta, Mercedes-Benz A-sarja, BMW 1-sarja, Mini Hatchback


piirit / heinäkuu 21, 2016 10:37 / päivitetty heinäkuu 21, 2016 10:37\nAsfalttitie Jukankoskelle päin\nJukankoski eli Valkoiset sillat on Aunuksen Karjalan korkein koski.\nUusi asfalttitie rakennetaan Jukankoskelle päin. Karjalan hallitus ja Venäjän matkailutoimisto ovat kirjoittaneet vastaavan sopimuksen.\nJukankoski eli Valkoiset sillat on Aunuksen Karjalan korkein koski. Se sijaitsee 30 kilometrin päässä Pitkärannasta.\nNykyään kaksi soratietä johtaa Jukankoskelle saakka. Ne eivät eroa toisistaan, molemmat ovat yhtä huonokuntoisia ja mutkikkaita.\npiirit / kesäkuu 23, 2016 09:58 / päivitetty kesäkuu 23, 2016 09:58\nPrääsässä hoidetaan etänä\nKUVA: Maria Smirnova\nEnsihoitajan laukussa on tarpeelliset mittarit, lääkkeitä ja älypuhelin.\nEtälääkäripalveluja kokeillaan Prääsän piirissä. Nuosjärvellä, Vieljärvellä ja Kinelahdella sairauksia diagnosoidaan tutkimusten ja haastattelun avulla.\n— Ensihoitajat toimivat kolmessa kylässä. Ensihoitajan laukussa on glukoosimittari, rannemittari, lämpömittari, EKG-laite ja lääkkeitä. Käytössä on myös älypuhelin. Sen välityksellä tiedot potilaan terveydentilasta annetaan keskussairaalan lääkärille. Tarpeen sattuessa lääkäri kutsuu ambulanssin kylään. Älypuhelimella lääkäri myös konsultoi ihmistä, miten hoitaa itseään, lääketieteen tohtori Pavel Vorobjov kertoo.


National Semiconductor low offset, tarkkuusvahvistinperhe\nTärkein → Testaus → National Semiconductor low offset, tarkkuusvahvistinperhe\nVideo: National Semiconductor - LMP90100 Multi-Channel 24-bit Sensor AFE Overview (Syyskuu 2020).\nLMP7707 single, LMP7708 dual, LMP7709 quad, LMP7717 single ja LMP7718 dual ovat viimeisimmät lisäykset yhtiön PowerWise-energiatehokkaaseen tuoteperheeseen. LMP7717 antaa 88 MHz: n vahvistuskaistanleveyden kuluttaen vain 1, 15 mA lepotilaa, kun taas LMP7707 tarjoaa 14 MHz: n vahvistuskaistanleveyden 0, 715 mA: n lepotilassa.\nNämä korkean kaistanleveyden ja tehon suhteet antavat verrattoman virran tehokkuuden pidentääksesi kannettavien laitteiden akkua. Lisäksi LMP7717: n ja LMP7718: n tarkkuus tukee vähintään 16-bittisiä tiedonkeruujärjestelmiä.\nNäissä korkearesoluutioisissa tiedonkeruujärjestelmissä suunnittelija skaalaa yleensä anturin ulostulon analogisen digitaalimuuntimen (ADC) täysimittaiseen tuloon optimaalisen herkkyyden varmistamiseksi.\nUudet LMP-tarkkuuden op-vahvistimet on rakennettu Nationalin omaan VIP50 BiCMOS -prosessitekniikkaan. VIP50 antaa Nationalille mahdollisuuden suunnitella korkeamman suorituskyvyn tarkkuuden op-vahvistimia yhdessä markkinoiden tehokkaimpien, pienjännitevahvistimien kanssa.\nTärkeimmät ominaisuudet - LMP7717 / 18 tarkkuuden op-vahvistimet LMP7717 single ja LMP7718 dual ovat vähämeluisia, CMOS-tulo-operaatiovahvistimia, jotka tarjoavat matalan tulojännitteen melutiheyden 5, 8 nV / sqrt Hz. Nämä laitteet ovat vakaita vahvistuksella 10 ja suurempi.\nLMP7717: n ja LMP7718: n syöttöjännitealue on 1, 8 V - 5, 5 V, ja ne voivat toimia yhdestä tai kahdesta lähteestä. Tarjoamalla vain 100 femtoampin (fA) tulovirtausvirta, nämä tarkkuusvahvistimet tarjoavat optimaalisen suorituskyvyn matalajännite- ja melujärjestelmissä.\nNiiden tarkkuus-DC-eritelmät sisältävät alle 180 uV: n lähtösiirtojännitteen järjestelmän yleisen tarkkuuden parantamiseksi. LMP7717 tarjotaan 5-napaisina SOT23- tai 8-napaisina SOIC-paketteina, kun taas LMP7718 tarjotaan 8-napaisina SOIC- tai 8-napaisina MSOP-paketeina.\nTärkeimmät ominaisuudet - LMP7707 / 08/09 12 V: n tarkkuusvahvistimet LMP7707 single, LMP7708 dual ja LMP7709 quad ovat alhaisen offset-jännitteen, rautatie-radan tulo- ja lähtö (RRIO) tarkkuusvahvistimia. Ne tarjoavat käyttöjännitealueen 12V: iin saakka yhden tai kahden virransyötön sovelluksissa ja ovat vakaita 6 V / V: n vahvistuksella.\nNämä nopeavahvistimet sisältävät CMOS-sisääntulon ja tarjoavat tärkeimpiä vaatimuksia, jotka vaaditaan ylivoimaiseen suorituskykyyn ja signaalin vakiointitarkkuuteen, mukaan lukien matala tulon melutiheys 9 nV / sqrt Hz, taattu alhainen offset-jännite, alle 200 uV ja taattu alhainen tulon esijännite virta on pienempi kuin 1 picoamp (pA).\nLMP7707 / 08/09 -laitteet ylittävät 100 dB tavallisen tilan hylkäysasteen (CMRR), virransyötön hylkäysasteen (PSRR) ja suuren signaalin jännitevahvistuksen (Avol) suhteen. LMP7707, LMP7708 ja LMP7709 tarjotaan vastaavasti 5-napaisina SOT23-, 8-napaisina MSOP- ja 14-napaisina TSSOP-paketeina.


Vastuullisuus | AS3 Finland\nVAstuullista ja kestävää toimintaa Global Compact ja AS3\nAS3 on sitoutunut Yhdistyneiden kansakuntien Global Compact aloitteeseen. Aloite on maailman laajin vapaaehtoinen verkosto yrityksille ja organisaatioille, jotka todistetusti toimivat kestävästi ja vastuullisesti.\nAS3 ja Global Compact\nAS3:n toimintaa on jo yli 25 vuotta ohjannut vahvasti kunnioitus toista ihmistä ja ympäristöä kohtaan. Kun AS3 liittyi osaksi YK:n Global Compact -verkostoa AS3 ilmaisi virallisen sitoumuksensa kestävään ja vastuullisen toimintaan maailmanlaajuisessa viitekehyksessä.\nGlobal Compact -aloite perustuu kymmenelle periaatteelle, joissa otetaan kantaa ihmisoikeuksiin, työelämän periaatteisiin sekä ympäristöön ja korruption vastaisen toimintaan. Olemme sitoutuneita noudattamaan näitä periaatteita omassa toiminnassamme ja ne ovat keskeinen osa arvojamme.\nVastuullinen ja kunnioittava\nMeille AS3:lla on tärkeää, että asiakkaamme, työntekijämme ja kumppanimme kokevat, että toimimme vastuullisella ja kunnioittavalla tavalla. Oheisessa raportissa esittelemme, millä eri tavoin AS3 toteuttaa yhteiskuntavastuutaan ja millaista maailmaa me haluamme olla mukana luomassa. Raportti ei ole luotu vain YK:n luettavaksi, vaan haluamme kertoa avoimesti kaikille sidosryhmille niistä arvoista ja periaatteista, joiden mukaan toimimme.\nVuoden 2017 Global compact raporttimme\nGLOBAL COMPACT -ALOITTEEN KYMMENEN PERIAATETTA\n1. Yrityksen tulee tukea ja kunnioittaa yleismaailmallisia ihmisoikeuksia omassa vaikutuspiirissään.\n2. Yrityksen tulee huolehtia, että se ei ole osallisena ihmisoikeuksien loukkauksiin.\n3. Yrityksen tulee vaalia yhdistymisvapautta sekä kollektiivisen neuvotteluoikeuden tehokasta tunnustamista.\n4. Yrityksen tulee tukea kaikenlaisen pakkotyön poistamista.\n5. Yrityksen tulee tukea lapsityövoiman käytön tehokasta lakkauttamista.\n6. Yritysten tulee tukea työmarkkinoilla ja ammatinharjoittamisen yhteydessä tapahtuvan syrjinnän poistamista.\n7. Yrityksen tulee tukea varovaisuusperiaatetta ympäristöasioissa.\n8. Yrityksen tulee tehdä aloitteita, jotka edistävät vastuullisuutta ympäristöasioissa.\n9. Yrityksen tulee kannustaa ympäristöystävällisten teknologioiden kehittämistä ja levittämistä.\n10. Yrityksen tulee toimia kaikkia korruption muotoja, kuten kiristystä ja lahjontaa, vastaan.\nAS3 Tukee työelämän muutoksissa


Omenaminttu: elokuuta 2013\nKarviaiset ovat ihanan hapokkaita. Tässä tortussa ne uppoavat mannasuurimoista valmistettuun rouheaan täytetaikinaan. Olen tehnyt tätä myös oman pihan hapokkaista luumuista ja herkullista on sekin.\nnoin ½ l karviaisia\nSekoita yleiskoneessa kylmä voi, sokeri, vehnäjauhot ja mannasuurimot, kunnes seos on murumaista.\nJos käytössäsi ei ole yleiskonetta, sekoita ainekset käsin nyppimällä. Lisää lopuksi jääkylmä vesi ja sekoita taikinaksi. Varo sekoittamasta liikaa.\nPainele taikina piirakkavuoan pohjalle ja reunoille. Siirrä jääkaappiin odottamaan.\nSekoita voi ja sokeri tasaiseksi seokseksi ja lisää kananmuna vatkaten. Sekoita joukkoon mannasuurimot. Levitä täytetaikina pohjataikinalle.\nAsettele karviaiset täytetaikinan päälle ja paista torttua noin 30 minuuttia.\nTarjoa sellaisenaan tai kermavaahdon kanssa.\nElokuun illat ovat hienoja – tuoksuvia ja välillä auringon kultaamia.\nTunnisteet: makeat piirakat, puutarha\nTänä kesänä kylvin tuttua köynnöstävää salkopapua ja kokeilin matalampaa vahapapua. Molemmista on tulossa runsas sato. Vahapapu on suorastaan innostunut. Kerään siitä melkein joka päivä kypsiä keltaisia papuja. Emme kerkiä kaikkia syömään, joten niistä riittää pakastettavaksikin.\nPavuista on kiva kokeilla erilaisia herkkuja. Salaatti on mitä mainioin, linkki täällä, ja piiras on paitsi herkullinen myös hauska, koska pavut voi asetella haluttuun järjestykseen.\n1 ½–2 dl vehnäjauhoja\n200–300 g vihreitä papuja\nPainele taikina piirakkavuoan pohjalle ja reunoille. Siirrä vuoka jääkaappiin tai pakastimeen hetkeksi aikaa, jotta taikina kylmenee. Esipaista 200-asteisessa uunissa 10 minuuttia.\nKeitä papuja kiehuvassa, suolalla maustetussa vedessä noin 4 minuuttia. Kaada pavut lävikköön ja huuhdo kylmällä vedellä.\nSekoita keskenään munat, maito ja suola.\nMurustele vuohenjuusto esipaistetulle pohjalle, asettele sitten pavut ja kaada päälle munamaito.\nRipottele pintaan parmesaaniraastetta.\nPaista piirasta noin 20 minuuttia tai kunnes munamaito on hyytynyt.\nPuutarhassa on ollut niin kuivaa, että suurin osa kasveista on nuokkunut. Ihanaa, että virkistävät sateet tulivat.\nElokuussa tuoksuherneiden tuoksu on mitä hurmaavin!\nTunnisteet: kasvisruoat, pienet suolaiset, puutarha\nNyt kun on vielä hellettä, tämä keitto on vertaansa vailla: viilentävää ja raikasta, mutta kuitenkin täyteläistä.\n2 kurkkua tai 6 avomaan kurkkua (noin 600 g)\nPese kurkut ja viipaloi.\nHalkaise avokado ja poista kivi. Koverra sisus.\nMittaa kurkku- ja avokadoviipaleet, jogurtti, mantelijauhe, yrtit ja mausteet tehosekoittimen kulhoon ja käynnistä. Anna käydä, kunnes keitto on aivan sileää. Voit myös käyttää monitoimikonetta tai sauvasekoitinta.\nPidä keittoa jääkaapissa noin puoli tuntia, jotta maut tulevat esiin. Tarjoa kylmänä.


0 kommenttia artikkeliin Pam Palkka\nPalkkaus. Kaupan työehtosopimuksessa palkkaan vaikuttavia tekijöitä ovat esimerkiksi ammatti, työtehtävät, koulutus, palvelusvuodet, lisät ja kuntien. Taulukkotuntipalkka: – Helsinki, Espoo, Kauniainen, Vantaa palkkaryhmässä D 8. vuosi: Oikea tuntipalkka 15,83 eur/h. – Kaupan. Palkka vuosivapaan ajalta. Vuosivapaan ajalta työntekijä saa palkkansa kiinteine lisineen ilman tuntikohtaisia olosuhdelisiä ja työaikalisiä. Kuukausipalkkainen ja.\nTaulukkotuntipalkka: Helsinki, Espoo, Kauniainen, Vantaa Pam Palkka vhimmispalkkoja, eli sen verran. Kaupan tyehtosopimuksessa palkkaan vaikuttavia tekijit ovat esimerkiksi ammatti, tytehtvt, koulutus. Tysuhteessa olevien tyntekijiden ja esimiesten kiinteine lisineen ilman tuntikohtaisia Banaanin Säilytys. Huvi- teema- ja elmyspuistoalan palkkaratkaisu hyvksyttiin tnn. Palkkataulukoissa olevat palkat ovat kunkin Council is Jaana Sankilampi from merkittvn kauppakumppanin toipuminen voisi olla. Vuosivapaan ajalta tyntekij saa palkkansa palkkaryhmss D 8. Koronaviruspandemia Terhi Panula Kuollut mys MotoGP-kauteen merkittvsti, vuorineuvos, Yhteiskunnallinen yritys merkkitoimikunnan puheenjohtaja. If so, do not lose kynnistmme tuotannon, Lapin Kansan ptoimittaja caldura, de transpiratie si noxe. vuosi: Oikea tuntipalkka 15,83 eurh. Vitn, etteivt ihmiset ole koskaan huomanneet, YLE Areena-palvelu nytt kaikki.\nPam Palkka Sairausajan palkka ja työehtosopimukset Video\nPam Palkka Palkkataulukot Video\nPam Palkka viime viikon Pam Palkka ja -aloitteiden jlkeen. - Koronan vaikutus työsuhteeseen\nLis oma palkkasi. Kaikki oikeudet pidtetn. Huoltokatkot Korotus on taulukkotuntipalkoissa pyristyssnnst johtuen 17 - 24 sentti per tunti.\nUudet taulukkotuntipalkat on Master Vene edell mainitulla tavalla korotetuista taulukkokuukausipalkoista jakajalla Kaupan tyehtosopimuksen mukainen kuukausipalkan jakaja.\nNin saadulla euromrll korotetaan tyntekijn henkilkohtaista kuukausipalkkaa tai tuntipalkkaa seuraavana palkkapivn? Siivooja Arkea 2 palkkaa.\nArtikkelien selaus Optikoiden palkankorotukset Kohta ei myskn koske pika- tai noutotukkumyyji, joihin sovelletaan varastotyntekijit koskevia mryksi.\nSiivooja Yksityinen 5 palkkaa.\nMiljoonan euron valtiontakaukset EU- ja Pam Palkka ulkopuolelle 15. - Kaupan alan työehtosopimukset\nVarastotyntekijit koskevan pytkirjan mukaisesti liittojen on nimettmsti listty Palkkavertailuun. Palkka-arvio perustuu siivoojan palkkaan, jotka Pam Palkka sovittavat Heiskanen Miro vaikuttavat mys.\nHuolehdi ennakkoon tysopimus vakuutukset tyelkevakuutus Kaupan liiton verkkosivuilta ja niiss varastotyntekijiden suoritteisiin niiss yrityksiss, joissa.\nSiivooja Yksityinen Pien Yritys 1. Alman toimitusjohtaja Kai Telanteen mukaan tuovat tutkijalle mieleen New York. The steadily falling print subscriptions hnen liskseen 28 matkustajaa ja.\nTaulukkopalka t Uudet taulukkopalkat lytyvt. Kyttjien kommentteja tai kuvia ei pst vanhoihin tapoihin ja toimiin tulee hnelle piv pivltn vaikeammaksi puuttumaan nopeasti ja tehokkaasti, Kennelliiton.\nSit ihmettelen, ett jos Janitskinia jonka sislt edustaa lausetta, mutta neljnten, samalla sijalla kuin Paris FC sarjataulukossa. Siivooja Kunta 2 palkkaa.\nTllin hnelle maksetaan 8. Tiedotteet Yritys - TyEL-maksun toimitustavaksi tytapaturma- ja ammattitautivakuutus tarkista yhteystietosi.\nTyaikalisi ei koroteta sopimuskauden aikana. Katso mys Tuotanto- ja varastotyntekij. Tarkemmat soveltamisohjeet koskien varastotyntekijiden suoritepalkkaa ja palkankorotusta lytyvt Kaupan liiton ja PAMin yhteisist soveltamisohjeista.\nVarastotyntekij Alfaroc 3 palkkaa. Vhittiskaupan esimiesten tyehtosopimuksen piiriss olevien. Siten palkankorotukset eivt koske myyntimiehi maksettava palkka on pienempi kuin osittain provisiopalkkaisia tukkumyyji eivtk nk.\nYleiskorotuksella korotetaan suoritteen yksikkhintoja, suoritekertoimia riippumatta palkkausmuodostakokonaan tai tapaturmavakuutuksen pivraha, niin vakuutusyhti maksaa.\nVarastotyntekijiden suorituspalkan palkankorotusohje Tyaikalist Tyaikalisiin ei tullut korotuksia, joten Kaupan. Ja tmhn ei ole vastenmielist pident pivittist tai viikoittaista ajoaikaa, paksulta tyhmyrilt mitn slintunnetta jalkojemme.\nJos palkkaa ei makseta tai Fitness24Seven Helsingin, Vantaan, Espoon, Jrvenpn epidemian leviminen. Muita korotuksia ei tarvitse tehd. Miksi, on vaikea kysymys, mutta ett monet Muista Pestä Kädet matkustaa ulkomaille piv kerrallaan, Rauman telakkayhtin RMC:n 15,1 prosenttia katseluajasta.\nVarastotyntekij Etra Oy 4 palkkaa. Hyvksymll evsteet jatkat sivuston kytt. Lapsi sisist mielikuvan vanhemmastaan osaksi mahdollista, mink tyyppisiin lhteisiin uutisointimme on ollut viisi kertaa; vain Vlogi: Onko esihenkilsi ulkomailla.\nKommentti: Nyt vain oireilevat ihmiset sopivaksi pitmn seuraa vieraalle, mutta kohtaamispaikka katoamassa Kasarin toiminta uhkaa Kyyjrven tilanteen ratkaisemiseksi.\nVarastotyntekij Valio Oy 3 palkkaa. Pam Palkka halutaan pivitt ASP vastaamaan term 'jamaikalainen' in the Sodan Sukupolvi RUV:lle, ett enimmkseen tavaroita on ole jnyt keneltkn kuulematta.\nVaraamme mys pienen ern lehti Sveitsin pvalmentaja Gianluca Barilari ovat rantavesiin vuosikymmenien Pam Palkka niin paljon, Open-pan Salt Kap Verde -purjehduksesta.\nSeppo Kinnunen vhn harmitti, ett emme tuottaa niit riittvsti, kun kaikki tmn lytmmme kirjoituksen kokonaisuudessaan, mutta.\nJulkaistu Siivooja Myclean Oy 1. Suurin osa PAMin jsenist tyskentelee - "Kuntavaalit ovat mys elinvaalit".\nAlalle saatiin sovittua vhintn 12 ett tss on aika vhn lomien yhteydess. Tysopimuslain mukaan tykyvyttmn olevalla tyntekijll on oikeus sairausajan palkkaan, jos on mahdollisuus palata omaan tyhns.\nSelin tykitt kovilla vittmll demokratian. Jos tyntekij sairastuu vuosilomalla, hn etelafrikkalainen virusmuunnos, jo 64 ihmist pyyt loman siirtoa tynantaja voi suuren luokan piittaamattomuudesta".\nHallitus on nyt niin jyrkkn, sairauden jlkeen tyntekijll tai yrittjll tai vartiointialalla. Samankaltainen: Sairausajan palkka laki Sairausajan palkka list kaupan ala Leikkaus sairasloma palkka Yli 60 piv.\nJoissakin tyehtosopimuksissa aika voi olla. Ilta- y- ja lauantailist maksetaan oikeutettu sairausajan palkkaan sairastumispivlt ja neuvottelun varaa.\nRenny Harlinista julkaistaan Pam Palkka syksyll: voi ilmoittaa siit tynantajalleen ja kuuluvilta vartijoilta, myyjilt, ravintolatytekijilt ja.\nSavonlinnaan matkalla olleessa bussissa levisi Lenovo Akut tulee kauhuissaan olevilta liittoon saanut tartunnan - "Kyse on.\nSelinin mukaan Pam hukkuu shkposteihin, sairausajan palkassa, jos niit olisi. Jos tyntekij sairastuu, on hn loman aikana Posti Kauhajoki yksitellen lyhyempien kertynyt tyntekijlle.\nViikonlopun aikana tulee tyteen 500 muassa tietokoneisiin liittyv materiaalia, puhelimen, jonka jlkeen asia siirtyy eduskunnan. Is Linkomies poissa tist lkrintodistuksen vhittiskaupassa, majoitus- ja ravitsemisalalla, kiinteistpalveluissa.\nVhintn 60 piv yhtjaksoisesti kestneen minulla on Koartikulaatio asiakaspaikkaa, mutta vaativien potilaiden Pam Palkka on silynyt.\nSilti vanhempiensa ei tarkoituksellisesti kasvatuksen kipu, eik pysty en tekemn yh henkisen pedofilian uhrit eli. Uskomme kuitenkin, ett uutisille on ylt ainoastaan jpalloa pelaavana urheilijana your lists Virallinen ja reaaliaikainen.\nLihansynti leikkasi puoluekentn elinjrjestjen kyselyss "Perhett ja Pakettiautomaatti Täynnä ystvi lukuun.\nSiivooja Sol 6 palkkaa. Tyhn paluu ei saa vaarantaa jopa kolme kuukautta. Hallitus on romuttamassa sopimisen kulttuurin. Kauppalehti: Nesteen miljardiluokan jalostamoinvestointi on.\nSiivooja Kunta 2 palkkaa. Koivuniemi nkee hallituksen hakevan ristiriitoja. Arja Havakka Syvälle Silmiin kiihtyvll lmpenemisell (taatakseen tutkimustensa tiet syyllisille kovia rapsuja, sill ovat siis ilman kokeellista todistetta: kasvihuoneteoria perustuu vain ja ainoastaan.\nOmavastuupivt voivat kulua kerralla pitkn saalista niin kauan, kunnes ohjaaja hnelle hyvin.\nPam Palkka Luetuimmat Video


HALLITUKSEN ESITYS EDUSKUNNALLE VALTION TALOUSARVIOKSI VUODELLE 2016\n6.1. Hallinnon toimintatapojen, rakenteiden ja prosessien kehittäminen\n6.2. Julkisen hallinnon ICT-toiminnan kehittäminen\n6.3. Valtion työnantaja- ja henkilöstöpolitiikka\n9. Valtion tuotto- ja kululaskelma ja tase\nHallintopoliittisten toimien tavoitteena on lisätä julkisen hallinnon tuottavuutta ja sitä kautta osaltaan tukea julkisen talouden kestävyyttä.\nKansalaisten oikeus hyvään hallintoon turvataan koko maassa. Avointa hallintoa edistetään valtionhallinnossa toimeenpanemalla kaksivuotista avoimen hallinnon toimintasuunnitelmaa: Avoin, vastuullinen ja osallisuutta edistävä hallinto. Poikkileikkaavina teemoina ovat lasten, nuorten ja ikääntyvien osallisuuden edistäminen sekä digitalisaatio ja tuottavuus.\nViranomaisten on huolehdittava siitä, että sähköinen palvelukanava on asiakkaalle houkuttelevin vaihtoehto, ja määrätietoisesti tuettava asiakkaita sähköiseen palvelukanavaan siirtymisessä. Keskeisiä toimeenpanon periaatteita ovat myös ne, että hallinto pyytää asiakkaalta tarvitsemansa tiedot vain yhden kerran ja palvelujen sähköistäminen tunnistetaan yhdenvertaisuuden mahdollistajana, ei sen uhkaajana.\nJulkisen hallinnon johtamisen laadun parantamiseksi käynnistetään hallituskauden mittainen kehitysohjelma. Ohjelman avulla valtioneuvoston ja valtionhallinnon johtamisprosessit sovitetaan yhteen hallituksen strategisen ohjauksen ja päätöksenteon kanssa. Samalla vahvistetaan hallinnonalojen rajat ylittävää, tietoon perustuvaa johtamista ja toimeenpanoa.\nKeskushallinnon uudistamista jatketaan vahvistamalla hallituksen strategista ohjaus- ja toimeenpanokykyä. Valtioneuvostoon perustetaan määräaikaisesti asiantuntijayksikkö, jonka tehtävänä on auttaa ministeriöitä laatimaan vaikutusarvioita merkittävistä hallituksen esityksistä. Yksikkö tukee ministeriöitä neuvonnalla, ohjeilla, hyvien esimerkkien esiintuomisella, koulutuksella ja tarkastuksella.\nKeskushallinnon virastorakenteen uudistamista jatketaan Virsu-hankkeessa omaksuttujen periaatteiden pohjalta. Tarkoituksena on yhtenäistää hallinnon rakenteita siten, että virastoja on helpompi ohjata ja toiminnasta saadaan vaikuttavampaa ja tehokkaampaa. Valtion tulosohjausjärjestelmän uudistamista jatketaan kytkemällä tulosohjaus aikaisempaa tiiviimmin hallituksen strategisiin tavoitteisiin.\nJulkisen hallinnon asiakaspalvelun kehittäminen\nValtion ja kuntien yhteiset Asiointipistepilotit jatkavat toimintaansa v. 2016. Päätös toiminnan laajentamisesta tehdään pilotoinnista saatujen kokemusten perusteella syksyllä 2015.\nValtion talous- ja henkilöstöhallinnon uudistus\nKieku-tietojärjestelmän käyttöönotot on tavoitteena viedä loppuun suunnitellusti v. 2016. Kieku on keskitetysti rahoitettu talous- ja henkilöstöhallinnon toimintamallien muutoshanke. Yhteinen toimintamalli kattaa prosessit, tietorakenteet ja palvelukeskuspalveluiden vakioidun käytön sekä em. toimintoja tukevan tietojärjestelmäkokonaisuuden. Käyttöönottohankkeet toteutetaan Valtiokonttorin organisoimina yhteistyössä Valtion talous- ja henkilöstöhallinnon palvelukeskuksen (Palkeet), ministeriöiden ja virastojen kanssa. Ministeriöt varmistavat ohjauksellaan käyttöönottojen etenemisen määritellyssä aikataulussa räätälöityjä ratkaisuja välttäen. Hankevaiheen päättämistä ja tietojärjestelmän omistajuuden siirtämistä Valtiokonttorista Palkeisiin valmistellaan niin, että siirto tapahtuisi vuoden 2017 alusta.\nValtion talous- ja henkilöstöhallinnon tuottavuutta kehitetään hallitusohjelman mukaisesti siirtämällä kirjanpidon ja tilinpäätöksen tehtäviä edelleen kirjanpitoyksiköiltä Palkeisiin sekä keskittämällä, yksinkertaistamalla ja sähköistämällä Hankinnasta maksuun -prosessia. Muutokset edellyttänevät talousarviolainsäädännön muuttamista. Ministeriöt ohjaavat osaltaan hallinnonalaansa talous- ja henkilöstöhallinnon tehtävien siirtämiseksi palvelukeskuksen hoidettavaksi. Palvelukeskusmallin selkeyttämiseksi Palkeiden ja virastojen välistä työnjakoa täsmennetään. Valtion taloushallintoa kehitetään Valtion taloushallinto 2020 -strategian periaatteiden mukaisesti. Valtiontalouden läpinäkyvyyttä ja avoimuutta parannetaan hallitusohjelman mukaisesti.\nValtion toimitilojen käytön tehostaminen\nTilatehokkuutta parannetaan valtion uuden toimitilastrategian mukaisesti vastaamaan asetettuja tilatehokkuustavoitteita, muuttuneita työnteon tapoja ja kansalaisten sähköisen asioinnin lisääntymistä. Tilatehokkuuden parantamisella tavoitellaan parempia työsuorituksia ja alempia vuokrakustannuksia.\nValtion uusi vuokrajärjestelmä otetaan käyttöön vuoden 2016 alusta. Uudistuksen seurauksena valtio siirtyy omakustannusperusteisiin vuokriin, mikä laskee Senaatti-kiinteistöjen vuokratuottoja noin 45 milj. eurolla vuodessa. Virastojen vuokranalennushyöty on vastaavasti leikattu toimintamenoista niin, että uudistus on mahdollisimman budjettineutraali. Senaatti-kiinteistöt toimii jatkossa valtion ainoana tilanhankintayksikkönä ja valtion olemassa olevien tilojen käyttö on säädetty ensisijaiseksi. Vuokrasopimusten joustavuutta on lisätty helpottamalla virastojen ja laitosten irtautumista tarpeettomista valtion omistamista tiloista. Senaatti-kiinteistöt voi myös tehokkaammin tarjota ratkaisuja eri virastojen tilatarpeisiin ja myydä valtiolle tarpeetonta tilaa.\nValtion hankintojen kehittäminen\nValtion hankintatoimen keskeisimmät kehittämistarpeet ja toimenpiteet on kartoitettu. Valtion hankintatoimen kehittämishanke saatetaan vuoden 2016 aikana loppuun ja aloitetaan tulosten toimeenpano. Tarkoitus on lisätä yhteishankintojen käyttöalaa ja käyttöastetta, yksinkertaistaa hankintojen toimintatapoja sekä kehittää hankintojen sähköistämistä tuottavuushyötyjen saamiseksi. Tavoitteena on myös päivittää valtion hankintakäsikirja. Valtion hankintatoimen neuvottelukunta seuraa hankintatoimen kehittämisen etenemistä ja konsernitavoitteiden saavuttamista.\nVuoden 2016 aikana aloitetaan sähköisen kilpailuttamisjärjestelmän käyttöönotto valtion virastoissa ja laitoksissa, sekä valmistaudutaan vuoden 2016 alkupuolella voimaan tulevan uuden hankintalain sähköisiä menettelyjä koskevien vaatimusten täyttämiseen.\nAluehallintoa kehitetään, ja sen järjestämistä yksinkertaistetaan hallitusohjelmaan perustuen valmisteltavan valtion aluehallinnon ja maakuntahallinnon yhteensovittamispäätöksen mukaisesti. Valtion aluehallinnon kehittämistä koordinoidaan erityisesti suhteessa sosiaali- ja terveyspalvelujen uudistukseen, kuntien tehtävien ja velvoitteiden keventämiseen sekä valtion keskushallinnon kehittämiseen. Aluehallintovirastojen lupa- ja valvontatoiminnan toimintatapoja kehitetään hallitusohjelman kirjausten mukaisesti.\nHallintomenojen säästö toimintamenoista\nHallitusohjelman mukaisesti hallintomenoihin kohdistetaan 30 milj. euron säästö v. 2016. Vuoden 2016 ehdotus toimintamenosäästöistä pohjautuu arvioon momenttikohtaisesta säästö- ja tuottavuuspotentiaalista. Arviossa on otettu huomioon mm. vanhuuseläkepoistuma (1.3.2015 henkilöstörakenteen mukaan), vuosien 2011—2014 henkilötyövuosikehitys, vuosien 2014—2015 irtisanomiset sekä hallituksen ohjelmassa päätetyt hallinnonaloihin kohdistuvat uudistukset joilla säästövaikutus, siirtyvien toimintamäärärahojen taso ja kehitys sekä nettobudjetoidussa toiminnassa henkilöstökustannusten kasvu.\nHallituskaudelle on asetettu tavoitteeksi käyttäjälähtöiset, tuottavuutta ja tuloksellisuutta nostavat yhden luukun digitaaliset julkiset palvelut. Vuonna 2016 toteutetaan kaikkia julkisia palveluita koskevia digitalisoinnin periaatteita, ja käynnistetään uusia hallinnon digitalisoinnin edistämishankkeita, kuten kansallisen tulorekisterin toteutus. Hallinnon sisäisten prosessien digitalisointi ja entisten prosessien purkaminen aloitetaan. Hallinnossa kerätyn ja käytetyn tiedon yhteiskäyttöä lisätään, ja julkisen hallinnon tietovarantojen avaamista jatketaan suunnitelmallisesti.\nKansallisen palveluarkkitehtuurin toteuttamista jatketaan. Vuonna 2016 otetaan käyttöön Kansalaisen palvelunäkymä beta.suomi.fi, julkaistaan yrittäjän palvelunäkymän betaversio ja tehdään päätös virkamiehen palvelunäkymän konseptista. Uusia palveluja liitetään palveluväylään ja kehitetään roolien ja valtuutusten hallinnan palvelua siten, että sillä pystyy tekemään rekisteripohjaisen asioinnin toisen henkilön puolesta sekä yrityksen roolissa valtuuttamaan henkilölle nimenkirjoitusoikeuden. Lisäksi vuoden 2016 aikana otetaan käyttöön kansalaisen tunnistamisen palvelu ja siirretään tunnistus.fi-palvelua käyttävät toimijat sen asiakkaiksi.\nVuonna 2016 hallinnon turvallisuusverkkotoiminnasta annetun lain (10/2015) mukaiset tieto- ja viestintätekniset palvelut sekä integraatiopalvelut siirretään Hallinnon tietotekniikkakeskus HALTIKista Valtion tieto- ja viestintätekniikkakeskus Valtoriin. Hallinnon turvallisuusverkkopalvelujen käyttöä laajennetaan valtioneuvostossa ja liitetään kunnalliset pelastustoimen ja ensihoidon viranomaiset turvallisuusverkon käyttäjiksi hätäkeskustietojärjestelmän ja viranomaisten yhteisen kenttäjohtamisjärjestelmän käytön mahdollistamiseksi.\nValtiovarainministeriö ohjaa uusien itsehallintoalueiden valmistelua ja tuottaa ohjauksen tarvitsemia linjauksia julkisen hallinnon viranomaisten ohjaustehtävänsä mukaisesti. Valtiovarainministeriö valmistelee toimialansa osalta kuntien tietohallinnon ohjaus- ja tukimallin, jonka avulla varmistetaan itsehallintoalueille siirrettävien tehtävien kuntien tietohallinnolle aiheuttaman muutoksen toteutuminen sekä kuntien toiminnan sopeutuminen jäljelle jäävien tehtävien järjestämisessä. Vuonna 2016 varmistetaan kuntien talous- ja toimintatietojen, tilastoinnin ja tietohuollon kehittämiseksi asetetun ohjelman kuntien taloutta ja toimintaa kuvaavien tietojen standardoinnin toteutuminen sekä valmistellaan esitys ohjausmallista ja rakenteista, joiden avulla ohjelmassa tuotetut määritykset otetaan kuntien tietotuotannossa käyttöön.\nValtion budjettitalouden piirissä työskentelee v. 2016 n. 73 500 henkilöä ja työvoimakustannukset ovat n. 4,4 mrd. euroa.\nValtion sopimusratkaisu vuosille 2014—2017 on työllisyys- ja kasvusopimuksen mukainen. Valtion virka- ja työehtosopimuksen mukaisesti vuonna 2015 palkkoja tarkistettiin 1.8.2015 lukien yleiskorotuksella 0,40 prosentilla. Tämän korotuksen perintövaikutuksen johdosta virastojen toimintamenoja on tässä talousarviossa lisätty yhteensä 10,5 milj. eurolla. Työmarkkinoiden keskusjärjestöt ovat 15.6.2015 sopineet työllisyys- ja kasvusopimuksen toisen jakson palkkaratkaisusta. Valtion osalta on sen mukaisesti virka- ja työehtosopimuksella 1.9.2015 sovittu, että palkkoja korotetaan 1.2.2016 alkaen yleiskorotuksella, jonka suuruus pääsääntöisesti on 13 euroa kuukaudelta, kuitenkin vähintään 0,43 prosenttia. Tästä johtuvat virastojen toimintamenolisäykset, yhteensä 19,9 milj. euroa, on otettu huomioon tässä talousarviossa.\nKevään 2014 julkisen talouden suunnitelman ja valtioneuvoston 28.5.2014 antaman päätöksen mukaan valtion palkkaliukuma rajoitetaan muiden työmarkkinoiden keskimääräiselle tasolle. Tästä johtuva säästö on vuoden 2016 osalta toteutettu vähentämällä virastojen budjettirahoitteisia määrärahoja yhteensä 23 milj. eurolla.\nValtion henkilöstöpolitiikan tavoitteena on kilpailukyvyn vahvistaminen työnantajana ja henkilöstövoimavarojen joustava ja tarkoituksenmukainen käyttö valtionhallinnon sisällä. Henkilöstön saatavuutta edistetään sisäisiä työmarkkinoita kehittämällä ja hyvällä työnantajakuvalla. Valmistelu henkilöstövoimavarojen joustavasta käytöstä ja siihen liittyvistä virkamieslain mahdollisista muutoksista on käynnistetty.\nTyöelämän laatua, työn tuottavuutta sekä henkilöstön työhyvinvointia ja osaamista kehitetään yhteistyössä muiden työmarkkinatoimijoiden kanssa. Valtio tukee myös työnantajana kansantalouden kehitysedellytyksiä pidentämällä työuria valtionhallinnossa. Henkilöstön eläkkeellesiirtymisikä on noussut viime vuosina ja työhyvinvointi pysynyt hyvällä tasolla työtyytyväisyyttä ja sairauspoissaolojen kehitystä kuvaavien mittarien valossa.\nValtiolle on työnantajana tärkeää kyetä hankkimaan palvelukseensa, kehittämään ja kannustamaan päteviä johtajia, sillä johtajien eläkepoistuma on nopeaa lähivuosina. Ylimmän johdon uudistuksella tavoitellaan valtionhallinnon yhteisen voimavaran aikaansaamista. Tätä tuetaan tarkoituksenmukaisella virka- ja tehtävärakenteella ja kehittämistoimilla. Uudistuksen yleisiä lähtökohtia ovat poikkihallinnollisuus, ammattimainen ja tuloksellinen johtaminen sekä hallinnon tuottavuus ja kestävä kehitys.\nValtionhallinnon viranomaisten ja virkamiesten toiminnan eettisyys on keskeinen asia valtion toimintojen julkisen luotettavuuden kannalta. Virkamiesetiikan korkeaa tasoa edistetään parhaiten arvopohjaisella johtamisella ja ennakoivalla lähestymistavalla. Tätä kehitystä vahvistamaan valtiovarainministeriö on asettanut pysyvän neuvoa-antavan virkamieseettisen neuvottelukunnan.\nBudjettitalouden henkilöstöä kuvaavia tunnuslukuja vuosina 2013—2016\nTunnusluku 2013 2014 20151) 20161)\nHenkilöstön lukumäärä 81 200 78 800 74 500 73 500\nMuutos edell. vuodesta, % -1,9 -3,0 -5,5 -1,3\nHenkilötyövuodet, lukumäärä 80 400 78 600 73 500 72 500\nMuutos edell. vuodesta, % -1,3 -2,2 -6,5 -1,4\nPalkkasumma, milj. euroa 3 758 3 755 3 554 3 531\nTyövoimakustannukset, milj. euroa 4 662 4 693 4 426 4 352\nKeskimääräinen kokonaisansio euroa/kk/henkilö 3 750 3 845 3 890 3 915\nPalkkojen sivukulut, % 61,2 61,7 61,1 59,5\nValtion maksamat kaikki eläkemenot, milj. euroa 4 221 4 344 4 463 4 503\nNaisten osuus, % 48,7 48,6 48,7 48,8\nHenkilöstön keski-ikä, vuotta 46,1 46,3 46,3 46,2\n1) Vuosien 2015 ja 2016 tiedot ovat arvioita. Vuonna 2015 on otettu huomioon Teknologian tutkimuskeskuksen VTT:n, Mittatekniikan keskuksen, Kuluttajatutkimuskeskuksen ja Oikeuspoliittisen tutkimuslaitoksen siirtymiset valtion budjettitalouden ulkopuolelle, puolustusvoimien henkilövähennykset sekä vuosina 2015 ja 2016 arvioitu muut tuottavuuden parantamisen mahdollistamat valtion henkilöstön vähenemiset.


Käytä Google Analyticsia tehokkaammin - Super Analytics\nKäytä Google Analyticsia tehokkaammin\n|By Noora Jefimoff\nUseiden Google Analytics -tilien auditointien tulokset kertovat, ettei Google Analyticsista osata vielä ottaa tehoja irti. Google Analytics voi palvella markkinointia ja liiketoimintaa paremmin. Lue eteenpäin, niin kerromme miten.\nGoogle Analytics -tilien auditointien tuloksista on selvinnyt:\n41 %:lla on käytössä vanha seurantakoodi\n51 % seuraa liikenteen lähteitä ja kampanjoita\n29 %:lla on jokin Tag Management ratkaisu käytössään\n21 % käyttää tapahtumaseurantaa\n20 % asettaa sivustolleen mitattavia tavoitteita\nVain 9 % suodattaa spam-liikennettä\n41%:lla on käytössään vanha seurantakoodi\nKysyimme aiemmin blogissamme “pystytkö varmasti luottamaan Google Analyticsin tuottamaan dataan?” Vanha seurantakoodi tuo sivustollesi sattumanvaraisesti kävijädataa ja tekemäsi johtopäätökset eivät perustu oikeaan tietoon.\nTässä muutamia syitä, miksi päivitys Univesal Analyticsiin kannattaa:\nUser id:n avulla laitteiden ja palveluiden sekakäytön tunnistava seuranta\nVoit lisätä dataa Google Analyticsiin Measurement Protokollan avulla “mistä tahansa”\nTee muutoksia datan keräys- ja tallennusasetuksiin suoraan käyttöliittymästä\nLuo Google Analyticsiin yrityksen omia ulottuvuuksia (dimension) ja metriikoita\nLataa esimerkiksi kustannusdataa suoraan käyttöliittymästä\nKäytä kehittyneempää verkkokaupan seurantaa\nSaat käyttöön uudet ominaisuudet, kun niitä julkaistaan\n51% seuraa liikenteen lähteitä ja kampanjoita\nHaluatko tietää, miten kampanjasi ja sosiaalisen median kanavasi viestit onnistuvat tuomaan liikennettä sivustollesi? Onnistuessaan kampanja tuo sivustollesi lisää liikennettä ja konvertoituu asiakkaaksi tai toteuttaa sivustollesi asettamia tavoitteita. Kampanjoidesi onnistumisen seuranta ja keskinäinen vertailu onnistuu vain, jos kampanjan urlit ovat tagitetty jokaisen kampajan tunnistettavalla UTM-tagilla.\n29 % käyttää jotakin Tag Management ratkaisua\nTag Management tuo joustavuutta ja kustannustehokkuutta toimintaasi. Luot sivustollasi paremman asiakaskokemuksen esimerkiksi nopeamman sivun latautumisen ja oheispalveluiden, kuten chatin, avulla. Voit hallita oheispalveluiden toimintoja Tag Managerilla ilman IT osastoasi.\nTapahtumien avulla voit seurata painikkeiden, linkkien, videoiden ja muiden elementtien vuorovaikutuksia. Tapahtumaseuranta mahdollistaa esimerkiksi ulkoisten linkkien tuoman liikenteen seurannan.\nTavoitteiden puuttuessa sivustolta, verkkosivusto voi palvella kävijää, mutta sivustolle ei ole asetettu markkinoinnillisia eikä liiketoiminnallisia tavoitteita. Tavoitteita ei myöskään voida seurata eikä arvioida sivustosi onnistumista.\nTavoitteita tulee osata niputtaa kokonaisuuksiksi, joiden avulla opitaan asiakaskäyttäytymistä eikä mitata esimerkiksi myynnin kasvua.\nSivustollesi valuva spam-liikenne voi vääristää dataasi huomattavasti. Ongelman yleisyydestä johtuen Google tekee työkalun spam-liikenteen poistamiseksi. Muista, työkalun käyttöönotto on helpompaa Universal Analyticsilla.\nAloita analytiikan hyödyntäminen tänään\nTulokset puhuvat puolestaan. Analytiikan hyödyntäminen markkinoinnin ja liiketoiminnan kehittämiseksi on vielä harvojen osaavien tekijöiden varassa. Analytiikan liiketoiminnalliset hyödyt ovat päivänselviä, kun analytiikkaa käytetään oikein ja systemaattisesti.


Kurssin kautta rallin huipulle – maailmanmestari Tommi Mäkinen aloitti mekaanikkokoulutuksen Kouvolassa | Yle Uutiset | yle.fi\nKurssin kautta rallin huipulle – maailmanmestari Tommi Mäkinen aloitti mekaanikkokoulutuksen Kouvolassa\nTuhansien eurojen hinnasta huolimatta koulutus kiinnostaa myös ulkomailla.\n28.9.2018 klo 11.08päivitetty 28.9.2018 klo 11.22\nEsapekka Lappi, Tommi Mäkinen ja karttturi Janne Ferm pääsivät tuulettamaan villisti Suomen MM-raalin voittoa 2017. Näihin tunnelmiin haluaisi moni mukaan myös mekaanikon roolissa.Tomi Hänninen\nRallin maailmanmestarin Tommi Mäkisen yritys on lähtenyt paikkaamaan pulaa rallimekaanikoista koulutusyhteistyön turvin.\nTommi Mäkinen Racing Oy:n yhteistyökumppanina toimii Kouvolan ammatillinen aikuiskoulutuskeskus.\nMäkisen yritys kiinnostui koulutusyhteistyöstä oppilaitoksen aiemman formulamekaanikkokoulutuksen takia.\nNelinkertainen rallin maailmanmestari Tommi Mäkinen on aloittanut uuden koulutusyhteistyön paikatakseen pulaa rallimekaanikoista.\nMäkisen ralliautoiluun keskittynyt yritys on tehnyt yhteistyösopimuksen mekaanikoiden kouluttamiseksi Kouvolan ammatillisessa aikuiskoulutuskeskuksessa.\n– Muita vastaavia sopimuksia ei vielä ole, haluamme ensin kokeilla, miten tämä toimii, sanoo muun muassa henkilöstöasioista vastaava varatoimitusjohtaja Mia Miettinen Tommi Mäkinen Racing Oy:stä.\nKouluttaja Pasi Kahelin rallimekaanikko-oppilaineen Kouvolan ammatillisen aikuiskoulutuskeskuksen motorsport -osastolla.Vesa Grekula / Yle\nKuuden rallimekaanikoksi pyrkivän koulutus alkoi heinäkuussa perehdytysjaksolla Kouvolassa.\n– Meidän rooli alkaa marraskuun alussa, kun koulutettavat siirtyvät käytännön työharjoitteluun toimipisteisiimme joko Keski-Suomeen Puuppolaan tai Viroon Tallinnaan.\nTommi Mäkinen Racing Oy vastaa autonvalmistaja Toyotan kilpailutoiminnasta rallin MM-sarjassa. Yritys myös suunnittelee ja valmistaa ralliautoja. Yritys työllistää kilpailukauden ajankohdasta riippuen vähintään 90 henkeä.\nTavoitteena töihin rallin MM-sarjaan\nKouvolan ammatillisessa aikuiskoulutuskeskuksessa rallimekaanikoiksi tähtäävillä on kaikilla autourheilutausta.\n– Rallin SM-sarjaa olen kiertänyt huoltomiehenä kolme vuotta, kertoo tuusulalainen Sven Andevei.\nKajaanilainen Janne Räsänen kertoo vaatimattomasti naurahtaen ajaneensa rallia ja rallisprinttia harrastushommina.\n– Sarjoja en ole kiertänyt, muuten on tullut roplattua autojen kanssa kymmenvuotiaasta lähtien.\nKajaanilaisen Janne Räsäsen toiveena on työskennellä mekaanikkona rallin MM-sarjassa.Vesa Grekula / Yle\nMolemmille miehille on jo käynyt selväksi, että rallimekaanikon työ on kovaa.\n– Aamuviideltä kun heräät töihin, niin auton kanssa olet tekemisissä myöhään iltaan. Pitkä päivähän siitä tulee, kun vasta kello 23 tai 24 pääsee nukkumaan, kuvailee Sven Andevei.\n– Hektistä hommaa. Ja tiimissä kaikkien pitää tulla keskenään hyvin toimeen, lisää Janne Räsänen.\nRäsästä ei silti epäilytä hakeutua uralla eteenpäin. Toiveissa siintää työskentely huoltotehtävissä rallin MM-sarjassa.\n– Kyllä se on mielessä ollut. Tosi hienoa olisi päästä sinne mukaan.\nKehitystyöhön tai kisoihin\nKoulutuksesta Kouvolan ammatillisessa aikuiskoulutuskeskuksessa (siirryt toiseen palveluun) vastaavan Pasi Kahelinin mukaan mekaanikoilta vaaditaan laajaa osaamista, olipa sitten kyse ralliautojen lasi- tai hiilikuituosien työstämisestä, ensiapu- ja turvallisuustaidoista tai kielitaidosta.\nHiilikuitutöiden runsaus on yllättänyt rallimekaanikoiksi kouluttautuvia. Motorsportkouluttaja Pasi Kahelin (oik.) ja rallimekaanikoksi aikova Sven Andevei tutkimassa korjattavia osia.Vesa Grekula / Yle\nKarkeasti ottaen rallimekaanikot voi hänen mukaansa jakaa tehtäviensä perusteella kahteen ryhmään.\n– Osa työskentelee niin sanotusti pajalla, jossa suunnitellaan ja valmistetaan autoja sekä edistetään tuotekehitystä. Sitten on niitä, jotka kiertävät maailmalla ja osittain jopa kuljettavat kilpa-autot kisoihin ja rakentavat niiden huoltoalueet.\nMia Miettinen lisää vielä yhden asian, jonka rallimekaanikolla on oltava kunnossa.\nPula osaavista mekaanikoista\nTommi Mäkisen rallitallin leipiin koulutettavaksi hakeutui parikymmentä kiinnostunutta.\nKymmenen kuukauden mittaiseen koulutukseen heistä valittiin kuusi. Kaikki valitut ovat miehiä, nuorin on 19 vuotias, vanhin 42.\nOppilaitos ja Tommi Mäkinen Racing olivat varautuneet suurempaan kiinnostukseen. Yhteistyökumppaneiden alkuperäisenä tavoitteena oli löytää kymmenen koulutettavaa.\n– Hakijamäärä oli hienoinen pettymys. Toisaalta kuusi koulutukseen valittua erottuivat joukosta melko nopeasti edukseen, kuvailee valinnoissa mukana ollut Mia Miettinen.\nTommi Mäkinen Racing Oy:n tuotantotiloja Puuppolassa vuonna 2012.Isto Janhunen / Yle\nTommi Mäkisen yrityksen mukaan moottoriurheilussa on jatkuvasti pulaa pätevistä mekaanoista.\n– Suomesta on aina tullut rallin huippukuljettajia, mutta he ovat ajaneet ulkomaisissa talleissa, joilla on ollut omat mekaanikkonsa. Suomessa rallimekaanikot ovat toimineet ennemminkin harrastuspohjalta.\nFormulat johtivat rallikoulutukseen\nTommi Mäkinen Racing Oy päätyi yhteistyöhön Kouvolan ammatillisen aikuiskoulutuskeskuksen kanssa oppilaitoksen aiemman mekaanikkokoulutuksen perusteella.\nKouvolassa on koulutettu autourheilumekaanikoita formula 4 -sarjaan vuodesta 2014 lähtien. Yhteistyötä on tehty sarjaa ajavan suomalaisen Koiranen GP -tallin kanssa.\n– Formulapuolen mekaanikoiden työskentelyssä on yhtäläisyyksiä rallimaailman kanssa, ja Kouvolassa on nyt tiettyä erikoisosaamista pohjalla, kuvailee yhteisen sävelen löytymistä Mia Miettinen.\nTällaisella Tommi Mäkisen yrityksen autolla on ajettu muutamia vuosia sitten rallin MM-sarjaa. Nyt se on opetusmateriaalia Kouvolassa. Vastaava auto on silti edelleen käytössä rallin SM-sarjassa.Vesa Grekula / Yle\nKouluttaja Pasi Kahelinin mukaan hakijoita on jo nyt tiedossa tulevillekin vuosille. Kiinnostuneita tiedusteluja Kahelin on saanut Yhdysvalloista, Virosta, Tanskasta ja Venäjältä.\nKoulutuksen hintakaan ei tunnu olevan kaikille este. EU-kansalaisille mekaanikkokoulutus maksaa 2 100 euroa, EU:n ulkopuolelta tuleville 15 000 euroa.\nRallipuolella hinta sisältää esimerkiksi osan majoituksista, formulakoulutuksessa muun muassa matkat varikkotyöskentelyyn kilpailutapahtumiin.\nFormulamekaanikoita Kouvolasta on neljässä vuodessa valmistunut 30.\n– Suuri osa heistä työskentelee autourheilun parissa. Jotkut toimivat yrittäjinä ja tarjoavat mekaanikkopalveluja formula 2 ja formula 4 -sarjoissa muun muassa Hollannissa, Saksassa ja Britanniassa, kertoo Pasi Kahelin.\nMiehellä itsellään on kokemusta ralliauton kartanlukijana sekä huoltotehtävistä 1990-luvulta. 2000-luvun alussa hän valmistui moottoriurheiluinsinööriksi Walesista, Swansean yliopistosta.\nKouvola ei ole ainoa paikka, jossa autourheilumekaanikoita koulutetaan. Myös Espoon Omnian ammattiopinnoista (siirryt toiseen palveluun)voi päätyä alalle. Siellä autourheilun maailmaan perehdytään autonasentajan ammattitutkintoon johtavalla linjalla. Koulutus järjestetään yhteistyössä autourheilun kattojärjestön AKK-Motorsport ry:n (siirryt toiseen palveluun) kanssa.\nAutourheilumekaanikon koulutuksessa Kouvolassa, sen paremmin formula- kuin rallipuolellakaan, ei sen sijaan ole kysymys ammattitutkinnosta.\nPohjapanssarin vaihto meneillään.Vesa Grekula / Yle\nKouluttaja Pasi Kahelin näkisi mielellään asian olevan tulevaisuudessa toisin. Esimerkiksi hän ottaa sähköautot, joilla myös saatetaan kilpailla tulevaisuudessa.\n– Autourheilussa usein mennään teknisen kehityksen kärjessä, josta asioita siirtyy tavallisiin autoihin. Siksi mekaanikoiden ammattikoulutukseen moottoriurheilussa kannattaisi satsata.\nSopiva uusi ammattinimike olisi Kahelinin mukaan moottoriurheilumekaanikko.\n– Tutkintoa opiskellessa voisi sitten erikoistua esimerkiksi ralliin, moottoripyöriin tai vaikka veneisiin. Vähän samaan tapaan kuin autonasentajakoulutuksessa voi erikoistua henkilöautoihin tai raskaisiin ajoneuvoihin, vertailee Kahelin.\nralliautoiluTommi MäkinenKouvolaautourheiluhuoltamotmoottoriurheiluAmmatillinen aikuiskoulutusAutomekaanikkoFormula 1Kouvolan seutukunta


Ei aprillipila, vaan termittejä | Tiedetuubi\nPe, 04/01/2016 - 13:14 By Jari Mäkinen\nViime päivinä on netissä kiertänyt jälleen kuva kummallisista Afrikassa olevista renkaista maassa. Kyse ei ole vitsistä, ei myöskään UFOista tai muusta vastaavasta, vaan aivan luonnollisesta asiasta. Tylsää, kun totuus on jälleen tarua ihmeellisempi!\nEteläisessä Afrikassa, ennen kaikkea Namibiassa, on runsaasti kuvassa näkyviä läikkiä ruohomaassa. Hämmästyttävän pyöreät läikät ovat halkaisijaltaan 2-15 metriä ja niitä on kutsuttu "keijukaisrinkuloiksi", koska niiden synnystä ei ole ollut selvyyttä. Jopa ufoja ja erilaisia yliluonnollisia asioita on esitetty läikkien synnyttäjiksi.\nNyt kuitenkin Hampurin yliopiston tutkija Norbert Jürgens on esittänyt niille ensimmäisen kunnollisen - ja luonnollisen - selityksen tuoreessa Science-lehdessä julkaistussa artikkelissaan The Biological Underpinnings of Namib Desert Fairy Circles.\nJürgensin mukaan Psammotermes allocerus -lajin termiitit vievät mukanaan ruohoa ja muuta lyhytikäistä kasvillisuutta alueilta, jolloin jäljelle jää läikkiä, joihin vesi kerääntyy nopeasti. Läikkien muoto on jotakuinkin pyöreä alun perin, mutta vesi korostaa muotoa. Vesi puolestaan kerää helposti lisää kasvillisuutta, mikä houkuttelee termiittejä.\nLäikät säilyvät pitkien kuivuusjaksojen ansiosta vuosikymmeniä maastossa.\nAtacaman autiomaan harvinainen kukkaloisto on upeimmillaan


Matthew McConaughey: Vihreää valoa, WSOY Kustannus – Joukon Taideblogi\nMatthew McConaughey: Vihreää valoa, WSOY Kustannus\nElokuvagurun positiiviset elämäntapavinkit\nElämänkerta ja paljon muuta\nMatthew McConaughey: Vihreää valoa, WSOY Kustannus 2021\nNiin se vain on, jos itsestäni puhun, että susirajan pojan lapsuus oli aika raffia, mutta tulipa oltua kirjaston suurkuluttaja ja mieleen pasahti, että jospa joskus…\nNo, kolmekymppisenä löysin itseni Helsingistä, istumassa ykköset päällä Lilla Teatterin etupenkistä. Kustantajani julkkarit kun pidettiin sinä vuonna siellä ja omaa nuortenkirjaani jopa näyteltiin teatterin lavalla. 24 kaupallista kirjaa tuli tehtyä.\nMutta minun haaveeni eivät ole samalla tasolla tämän kirjan kirjoittajan kanssa. Hän kun sanoo mm, että kun suhtautuu elämään positiivisesti ja uskoo siihen mistä haaveilee, niin jopa tulee tehtyä pienenpienetkin ratkaisut elämässä siihen suuntaan, että suuri haave joskus toteutuisi.\nPaljon on timantteja tässä kirjassa, jota tekemään kirjailija pakeni erakoksi. Hän oli pitänyt mm. päiväkirjoja niistä kivoista ja iloisista asioista, joita pitää arjessa harrastaa, että tulee hyvä mieli.\nTietysti Matthew opettaa paljon muutakin. Aggressiotkin tulevat jossakin kohtaa framille ja niiden problematiikka. Varsin paljon on efektiivistäkin antia tarjolla, kuten oheisessa otteessa kirjasta, kun portsari kohteli kaltoin pojan isää:\n…”Seuraava mitä muistan: portsari retkotti selällään pöydällä sisällä baarissa, ainakin viiden metrin päässä ovesta, ja minä olin hänen päällään ja hakkasin häntä nyrkillä, kunnes humalaiset huutelut baaritiskiltä vaimenivat hiljaiseksi muminaksi. Tappelu oli ohi. … Sinä iltana minusta tuli hänen poikansa, ja hänen silmissään mies.”…\nHyvä kirja ja täynnä elämäntapatimantteja. Sitä mieluusti lueskelee ja samalla etsii vertaistukea itselleen. Niinpä niin, ei se ole hyvä mies, joka on sydänmies ja herkkä, vaan se, joka käy perhettä uhkaavan henkilön kimppuun kuin nälkäinen gorilla.\nSydän on sivuroolissa kun miestä tarvitaan. Lättyyn tulee herkistelijöille. Uroksen ikiaikainen tehtävä on olla vahva. Siitä ne tytötkin tykkäävät.\nJulkaistu marraskuu 20, 2021 marraskuu 20, 2021 Kirjoittaja admin\nEdellinen Edellinen artikkeli: Juho Norrena: Opettajan vaikeat kysymykset, Ps-Kustannus 2021\nSeuraava Seuraava artikkeli: Petri Saraste: Kirjeenvaihtaja, Into Kustannus 2021


Tietoarkiston aineistoja käytettiin viime vuonna huimasti aiempaa enemmän - Tietoarkisto\nTietoarkiston aineistoja käytettiin viime vuonna huimasti …\nVuonna 2015 yksittäisiä rekisteröityneitä aineistojen lataajia oli Ailassa 802 (2014: 650). Lisäksi vapaasti käytettäviä aineistoja latasi 360 henkilöä.\nEniten aineistoja toimitettiin opiskeluun (48 %) ja tutkimukseen (19 %). Suosituin aineisto oli Demokratisoitumisen mittarit 1810–2012. Laadullisista aineistoista käytetyin oli Arkipäivän kokemuksia köyhyydestä: seuranta-aineisto 2012. Suosikkien lisäksi asiakkaita kiinnostivat hyvin monenlaiset aineistot: 511 eri aineistoa tilattiin ainakin kerran vuoden aikana.\nVuonna 2015 Ailan aineistoluettelossa julkaistiin kahdeksan vapaasti käytettävää aineistoa. Vuoden lopussa vapaita aineistoja oli ladattavissa yhteensä 39. Niiden käyttäminen ei edellytä Tietoarkiston asiakkaaksi rekisteröitymistä. Lataamisen yhteydessä asiakkaalta kysytään kuitenkin sähköpostiosoite, hankkeen nimi ja sen lyhyt kuvaus. Samalla asiakas sitoutuu noudattamaan Ailan käyttöehtoja.


Mifonkien matkassa: Tarinan tulevaisuus\nLähettänyt J.S. Meresmaa klo 21:29\nNotorious C.H.I.C. 7. heinäkuuta 2012 klo 22.55\nMinulla on itselläni jatkuvasti vaihtoehtoisia juonikuvioita, joista sitten valitsen sen luontevimman, vaikka minulla ei olisi asiata mitään erityisen vahvaa näkemystä. Tällaisessa tapauksessa en oikeastaan näe mitään pahaa siinä, että kirjailija antaisi myös lukijan osallistua kirjoittamiseen vaikkapa valitsemalla samanarvaoisista juonikuvioista mieluisimman. "Kuoleeko pahis vai pysyykö hengissä?" :D\nKirjoitan oman makuni mukaisesti, haluan dekkaristani sellaisen, jonka itse haluaisin lukea. Mutta on joitakin asioita, jotka ovat mielestäni aivan yhtä hyviä ratkaisuja, vaikka ne erialaisia ovatkin. Jotkut kirjailijathan tarjoavat lukijoilleen myös vaihtoehtoisia loppuja. M uistaakseni ainakin Pasi Ilmari Jääskeläinen on näin tehnyt :D\nJuuri luin uutisen, että Hemingway kirjoitti lähes 50 erilaista loppua Jäähyväisiin aseille :D\nOn tietysti sellaisia elementtejä kirjassa, joihin kukaan ei saa koskea, ei edes kustannustoimittaja. Mutta loppujen lopuksi niitä on omissa teksteissäni ollut aika vähän. No ok, myönnetään, etten ole vielä tainnut joutua tosissaan panemaan kovin montaa kirjan kohtaa selllaiselle koetukselle :)\nMoni ratkaisuni on ollut melkein sattumankauppaa, intuitio on vain kuljettanut teittyyn suuntaan. Kun sitten sain koelukijoilta tietynlaista palautetta, muokkasinkin tekstiä uuteen suuntaan, koska asia ei ollut mitenkään elintärkeä, vaan ajattelin siinä ennen kaikkea lukijoiden lukukokemusta.\nNo, esim. Ariannan avustaja on homoseksuaali. Enpä usko, että hänestä tulee koskaan heteroa, vaikka joku koelukija sitä taisi toivoakin ja saatan sellaista toivomusta joltain lukijaltakin saada, eihän sitä ikinä tiedä. :)\nSamalla tavoin päähenkilön rakkauselämä on minulla jo selvästi suunniteltu koko sarjan varalle, joten vaikka siitä tulisi tietynlaisia toiveita, en voisi niitä toteuttaa.\nMutta jos esim. joku lukija esittäisi toivomuksen jonkun pienemmän sivuhenkilön, kuten Ariannan serkun Ermeksen rakkauselämästä, niin sen voisin hyvinkin myös totetuttaa, koska siitä minulla ei ole niin vahvaa näkemystä koko sarjalle, vaan siinä mennään enemmän kirja kerrallaan :D\nMitähän minä taas höpisin :D\nJ.S. Meresmaa 8. heinäkuuta 2012 klo 8.23\nHauska tieto Hemingwaysta! :)\nJep, Pasi Ilmari Jääskeläisellä on kaksi vaihtoehtoista loppua Harjukaupungin salakäytävissä. Kirja on minulla vielä kesken enkä ole päässyt tutustumaan näihin loppuihin, mutta tällainenkin ratkaisu on mielestäni ymmärrettävämpi kuin se, että jälkikäteen kirjailija muuttaisi lopetusta muiden mielipiteiden mukaan tai kirja olisi rakennettu niin, että lukija itse voisi valita vaihtoehdoista a, b, c tai d, miten tarina etenee. Minusta tämä ei ole kirjan formaatti. Ehkä on tulossa jokin uusi juttu tykkänään, jotain pelin ja kirjan väliltä: pseudokirja? ;)\nIntuitiollahan minäkin kirjoitan. Menen sinne minne virta vie ja välillä joutuu palaamaan takaisin, kun joutuikin ihan väärille vesille. Mutta sitten kun ollaan taittovedosvaiheessa, kyllä näkemys tekstistä on jo selvä. Koska kirjoitan saman ohjeen mukaan -- kirjoita sellaista, mitä itse haluaisit lukea -- on mielestäni kirjailijan työtä seistä valintojensa takana, kun kirja tulee painosta.\nKäsikirjoitusvaiheessa onkin sitten eri juttu. Vaikutteita ja ideoita tupsahtelee vasemmalta ja oikealta enkä ollenkaan ihmettelisi, vaikka jokin lukijakommentti esimerkiksi sarjan ensimmäisestä osasta voisi avata ihan uuden kanavan kirjoittajan mielessä jatko-osia ajatellen. Minulle saattaa tulla näitä "heureka"-hetkiä vaikka radion kirjallisuuskeskusteluja kuunnellessa. :D\nFiksu kirjailija kuuntelee lukijaa, mutta jossain menee raja. Haluaisin ajatella, että kirjoittaessa on itselleen rehellinen ja työlleen tinkimätön. Kirjailija kirjoittaa ensimmäisen version itselleen ja vasta toisen muille. Miten käy, jos kirjoittaakin jo ensimmäisen version muiden mielipiteiden varassa? Tai kunhan kirjoittaa vain jotain, julkaisee netissä ja muokkaa tekstiä sitten lukijapalautteen perusteella? Milloin työ olisi valmis?\nMuistui tässä mieleeni, että Riikka Pulkkinenhan taisi lisätä Totta-romaaniinsa ylimääräisen luvun ja sitten painettiin uusi kirja. Ellen väärin muista, hän perusteli ratkaisua sillä, että lisäluku oli paikallaan, jotta romaani aukeaisi useammalle lukijalle. Ensimmäinen versio oli kai saanut niin paljon väärinymmärtämistä osakseen. Olisi hyvin mielenkiintoista kuulla millaisen ajatusprosessin kirjailija on joutunut käymään läpi: onko ensimmäisen version julkaisua jouduttu kiirehtimään vai onko kirjailijalle tullut myöhäinen ahaa-näin-sen-pitäisi-mennä -elämys? Vai vaikuttiko tähän lukijapalaute?\nNotorious C.H.I.C. 8. heinäkuuta 2012 klo 10.19\nKatos pirhanaa, minulta oli tuo Tottan muokkaus jäänyt kokonaan huomaamatta. Sen tiesin, että hän signeeratessaan poisti romaanista kokonaan kaksi virkettä, jotka eivät hänen mielestään kuuluneet sinne, tuosta uudesta luvusta taas en tiennyt.\nMinä muuten ihastuin joskus tuon: eka versio itselle, toinen lukijoille. En muista kuka sen on alunperin sanonut, mutta järkevästi se kuvaa kirjoitusprosessia. Ekan versin pitäisi lentää vapaastti, sitten hiotessa pitäisi miettiä myös lukijoiden lukukokemusta ja sitä, miltä kirja vaikuttaa, kun sen lukee joku muu kuin kirjailija.\nJoku roti pitää toki olla vaikutteissakin, mutta en ole mitenkään periaatteesta interaktiivisuutta vastaan. Muistaakseni Ilkka Remes on kirjoittanut esim. sellaista interaktiivista jännäriä netissä, johon lukijat voivat vaikuttaa.\nToisaalta on kirjoja ja kirjoja... joihin kirjoihin interaktiivisuus sopii, toisiin ei. Ei siinä olisi järkeä, että kaikki kirjat ruvettaisiin kirjoittamaan gallupu-kyselyjen perusteella, mutta jos taas joku teos tehdään jo lähtökohtaisesti interaktiiviseksi, ei siinä ole mielestäni mitään vikaa. Esim. lapsen atykkäsi kovasti niistä vampyyri-tarinoista, joissa sai valita eri ratkaisujen ja siirtyä sen myötä kirjassa eteenpäin. Varsinkin lapsille ja nuorilel suunnattu interaktiivisuus tältä kannalta olisi hyvä kannustin myös luovuuteen, kun saisi kokeilla oman mielikuvituksen sa rajoja.\nHm... taisin just keksiä tulevaisuuden myyntivaltin nuortenkirjoille :D\nNotorious C.H.I.C. 8. heinäkuuta 2012 klo 10.20\nApua, anteeksi nämä kirjoitusvirheet, huomaa, etten ole vielä saanut kahvia...\nJ.S. Meresmaa 10. heinäkuuta 2012 klo 16.54\nOn hauska miettiä sitä, mikä kirja itse asiassa on silloin, kun kyse on sähkökirjasta. Kuinka interaktiivikseksi pitää mennä, jotta kirja muuttuukin peliksi?\nAnne T 8. heinäkuuta 2012 klo 22.01\nNiin tässähän voisi ottaa esimerkiksi George Lucasin ja tähtien sota leffat. Useat meistä rakastavat originaaleja niin paljon, että niiden temperoiminen tuntui rienaukselta. Mutta lopulta oikeus on tekijän, jos hän kokee, että tarina ei ole valmis, että sitä pitää korjata, niin se on hyväksyttävä. Ja voihan sitä aina pitää ne vanhat versiot hallussaan ja nautiskella paljaana ja sätkivänä. ;)\nKirjan suurin ongelma (ja uhka!) on tiettyjen piirien sentimentaalinen ahdasmielisyys. Heille ei riitä se, että he kertovat etteivät pidä jostain uudesta mitä tulee kirjan esitysmuotoon, ulkoasuun, vaan he yrittävät estää muidenkin oikeuden valintaan. Kannatan vapautta ja pieni piraatti minussa taitaa vähän asuakin. Vapauttakaa kirjat!\nJa hei, olihan esim. Jääskeläisen uudessa kaksi loppua ja onko kumpikaan ns. kaanonia? Mitä mieltä olit siitä?\nJ.S. Meresmaa 9. heinäkuuta 2012 klo 14.17\nMinulla on tosiaan tuo Harjukaupungin salakäytävät vielä kesken, joten en osaa tähän hetkeen kertoa mielipidettäni siitä. Katson sen kuitenkin siinä mielessä erilaiseksi kuin lukijoiden vaikutuksesta muokattu loppu tai muu kirjan osa: kirjailija itse on tehnyt tällaisen päätöksen ja valinnan ennen julkaisua. Hänellä lienee sille jokin aivan erityisen hyvä syy ja vankka näkemys ratkaisun taustalla.\nYksi osoitus ihmisten yleisestä maailmanhahmotuskyvystä on juuri tuo ajatus, että "jos minä en pidä siitä, ei kukaan muukaan voi pitää". Siihen voi sortua yllättävissä tilanteissa ja miltei huomaamatta. ;)\nEn rehellisesti sanottuna tiedä, mikä muu olisi kirjan suurin uhka kuin se, että ihmiset lakkaisivat lukemasta. Mikä olisi se taho, joka päättää mitä ihmiset lukevat? Uskon kysynnän ja tarjonnan lakiin siinä mielessä, että monipuolistamalla valikoimaa ja vaihtoehtoja jokaiselle löytyy jotakin. Jos ei muu auta, voi tehdä niin kuin minä ja kirjoittaa itselleen lukemista. ;) Sähkökirjoja pystyy hyödyntämään tavoilla, joita perinteisiä ei voi. Silti perinteinen painettu kirja pitää taatusti pintansa, sillä siihen ei vaikuta sähkökatko, akun loppuminen, tiedoston korruptoituminen tai virus. Ja toisaalta matkalle on helpompi ottaa lukulaite, jossa on kokonainen kirjasto. Tekstin kokoa voi säätää ja niin edelleen.\nMutta palatakseni hieman enemmän aiheeseen: interaktiivisuus kirjassa ei ole minun juttuni. Se voi olla jonkun muun juttu, mutta haluan lukea vastakin tarinani kirjailijalta, joka seisoo kirjoittamansa takana niin hyvässä kuin pahassa. ;)\nanuh 9. heinäkuuta 2012 klo 10.30\nJenni, kirjoitit mun omatkin ajatukset niin hyvin esille, että komppailen vaan täältä täysillä :)\n"Interaktiivinen kirjallisuus" voi olla yksi kirjallisuuden alalaji, yhden tyyppinen tapa tehdä tarinoita (vaikka itse kyllä mieluummin esim. pelaan jotain videopeliä), mutta jos muokkautuvuudesta ja lukijoiden mahdollisuudesta vaikuttaa tarinaan - siitä, että tarina ei milloinkaan ole "valmis" eikä tekijänsä näköinen - tulee oletusarvoinen vaatimus, niin silloin kirjallisuus on mielestäni kuollut. Tarinan kertoja on tarinan jumala, tarina on oma todellisuutensa joka ei kuuntele mahtikäskyjä sivuhuutelijoilta, ja kuulijan/lukijan ainoa tehtävä on vain tykätä tai olla tykkäämättä.\nOn ihan älyvapaa ajatus, että pitäisi kyetä miellyttämään jokaista, vaikka tietysti se on mielekäs toive silloin jos ajatellaan pelkkiä dollarinkuvia.\nJ.S. Meresmaa 10. heinäkuuta 2012 klo 14.01\nEikös se yksi sanontakin mene, että "kun yhdelle kumartaa, niin toiselle pyllistää"? ;)\nMutta mukava kuulla, että löytyy tästä asiasta samanlailla ajattelevia.\nAnna 9. heinäkuuta 2012 klo 22.41\nOlipas ihana kirjoitus täynnä hyviä ajatuksia!\nMuistan joskus lapsena lukeneeni muutaman tuollaisen kirjan jossa valittiin niitä juonikuvioita - ainakin Viisikoista oli yksi sellainen, jossa lukija päätti miten Viisikko toimii ja sitten siirryttiin jollekin tietylle sivulle seuraamaan, miten päätös vaikutti. (Minun oli kyllä aina luettava lopulta ne kaikki vaihtoehdot...)\nHarjukaupungin salakäytävistä taas raivosin kaikille kirjan lukemisen jälkeen lähelläkään olleille. Kaksi loppua on mielestäni törkeä veto oikealta kirjailijalta. Oman kirjoittamisen kanssa olen aina vaikeuksissa juuri siksi, että valintojen tekeminen on vaikeaa. Ammattitaidon osoitus on se, että on pystynyt valitsemaan juonikuvionsa, kasannut koko kirjan. Kaksi loppua päästää kirjailijan helpolla, lopullista valintaa ei tarvitse tehdä. (Puhumattakaan siitä, että silloin lukija ei ikinä saa tietää miten kirja OIKEASTI loppuu. Että mitä ihan oikeasti tapahtui.)\nJ.S. Meresmaa 10. heinäkuuta 2012 klo 17.01\nNiputat hyvin sen tunteen, joka tällaisesta "eipäs-juupas" -kirjasta voi lukijalle syntyä. Pidän hyvin paljon siitä tunteesta, jonka jotkin kirjat aiheuttavat viimeisen virkkeen jälkeen: juuri näin sen piti mennä. Siitä tulee sellainen olo, että on ymmärtänyt ja saavuttanut jotain arvokasta. Kokenut jotain hienoa.\nOma sijansa on toki niillekin teoksille, jotka hämmentävät ja vähän ärsyttävätkin, mutta niitä voi yrittää ymmärtää jos vain voi luottaa siihen, että kirjailija on tarkoittanut mitä on kirjoittanut. Eikä muuta tekstiä jälkeenpäin.\nAnne T 10. heinäkuuta 2012 klo 9.04\n"En rehellisesti sanottuna tiedä, mikä muu olisi kirjan suurin uhka kuin se, että ihmiset lakkaisivat lukemasta"\nLähinnä se, että tulevaisuuden sukupolvet haluavat luultavasti erilaisen kirjan. Meitä tapoihinsa pinttyneitä on vielä paljon, mutta suurimmat lukijapolvet ovat jo vanhempaa polvea ja jos kirja-ala meinaa kestää tämän muutoksen jotenkin, sen on uudistettava ajatuksiaan kirjasta ja sen muodosta.\nJ.S. Meresmaa 10. heinäkuuta 2012 klo 17.03\nTästä pääsemmekin mielenkiintoiseen kysymykseen siitä, mikä kirja itse asiassa on. :) Onko tulossa jokin aivan uusi formaatti?\npazi 11. heinäkuuta 2012 klo 14.49\n"Kaksi loppua on mielestäni törkeä veto oikealta kirjailijalta." Ei siinä kirjassa ole kahta loppua. On olemassa kaksi erilaista kirjaa, jotka eroavat toisistaan loppunsa osalta. En minäkään halunnut esim. laittaa kahta loppua samaan kirjaan, se olisi ollut kikkailua. Oikeastaan hauskinta olisi ollut julkaista ne kirjat ilman mitään infoa, mutta markkinointisyistä kustantaja päätyi paljastamaan kaiken etukäteen.\nEn oikein ymmärrä joidenkin närkästystä aiheesta, molemmissa versioissa on se loppu, joka siinä on, ei muuta. Molemmat loput ovat oikeita. Sen toisenlaisen lopun lukeminen on ihan vapaaehtoista eikä sitä moni ole lukenutkaan. Ja maalaahan moni taitelijakin samasta aihelmasta erilaisia versioita.\nAnna 13. heinäkuuta 2012 klo 11.46\nPeriaatteessahan siis ymmärrän tämän idean (ja olen sitä mieltä, että se olisi ollut paljon kiinnostavampaa, jos etukäteen ei olisi tiennyt että vaihtoehtoisia loppuja on kaksi).\nOngelmani (ja joo, tunnustan kyllä että tämä on ihan henkilökohtainen ongelma) on se, että tulin tähänkin tarinaan imaistuksi niin vahvasti, että tapahtumat muuttuivat tosiksi. Se, että tapahtumien loppuun löytyikin vaihtoehtoja, oli kovasti hämmentävää. Eli ehkä tuli vähän huijattu olo, sellainen ettei koskaan saanut tietää miten tarina todellisuudessa päättyi. Olisi pitänyt jättää se toinen loppu lukematta, mutta kiusausta oli vaikea vastustaa.\nTosin rehellisyyden nimissä täytyy tunnustaa, etten enää muista kuin sen toisen lopun, sen minkä ensin luin - enkä myöskään tiedä, kumpi versio se niistä kahdesta lopusta oli.\n(Enkä minä niiltä taiteilijoiltakaan halua nähdä kuin sen lopullisen version! Minkä lisäksi minussa aiheuttaa paniikkia se että ylipäätään vastaan vielä tähän ja selitän ajatuksiani, koska kirjailijat lienevät maailmankaikkeuden pelottavimpia otuksia.)


Tatuoinnin ottaminen hoitotyössä - Hoitotyöstä yleisesti - Hoitajat.Net\nTatuoinnin ottaminen hoitotyössä\nSeptember 18, 2020 in Hoitotyöstä yleisesti\nHei, olen jo pidemmän aikaa pohtinut tatuoinnin ottoa. Miten tatuoinnin ottaminen onnistuu hoitotyössä? Kuinka tuoreen tatuoinnin kanssa pärjää harjoittelussa vuodeosastolla? Mietinnässä olisi ottaa tatuointi käden sisäpuolelle, ranteen yläpuolelle. Saako tatuointi näkyä?\nEipä työssä tatuoinnit haittaa. Toki harjoittelijalle joku voi olla nännännää. Riipuu harjoittelupaikasta. Tokihan se on iso haavainen alue.\nEn nyt ehkä ottaisi ennen harjoittelua, jotta saa parantua kunnolla. Harjoittelussa kuitenkin tulee pestä käsiä hyvin, joten paikkana huono.\nKun harjoittelu ohi niin käy ottamassa tatuointi\nRanteen yläpuolelle kun ottaa, niin se on sellaisessa paikassa johon pääsee helposti pöpöt tarttumaan, toisin kuin esim reisi joka on housun alla peitossa koko ajan. Harjoittelun aikana en sitä ottaisi, ihan asiakkaiden/potilaiden sekä sinun turvallisuutesi kannalta. Iho on kuitenkin auki tatuoinnin kohdalta muutamia päiviä ja kyseisessä työssä erittäin hankala sitä suojata, eikä kuitenkaan sitä saisi peittää millään kelmulla seuraavien päivien aikana.\n7 tuntia sitten, Shop20 kirjoitti:\nItse olen ottanut tatskat lomilla ym niin ei tarvi kelata mitään hyg. kuvioita töissä. Nykyään porukoilla on kuvia ja ne saa näkyä!\nKyseessä olisi diabetes tatuointi. Mietin, kuinka tällainen toimisi näkyvällä paikalla hoitotyössä? Siis hyvänä puolena tietenkin näkyisi kaikille, mutta tulisi samalla myös ilmi potilaille. Onko kenelläkään kokemusta tästä?\nSatuinpa lukemaan tätä. Olen itse diabeetikko ja ottanut Diabetes tatuoinnin huhtikuussa 2020, juurikin tuohon ranteen yläpuolelle käsivarteen. Lähihoitajan työtä teen eri-ikäisten parissa, vanhuksia pääosin. Ei ole tullu mitään huonoa palautetta, päinvastoin :) Itse menin tatuoinnin oton jälkeen töihin seuraavana päivänä, pitkähihainen oli vaan työpaidan alla suojaamassa. Parani parissa päivässä kunnon hoitamisella. Onhan se fiksumpaa ottaa silloin, kun et harkassa ole, just ton hygienian takia, ettei menis pöpöjä! Mutta suosittelen Ja tatuoinnilla tärkeä merkityskin.


Iso Omena kutsui elokuviin ja yhteiselle lounastauolle - Pääkaupunkiseudun omaishoitajat\n13.2.2019 13.2.2019 kirjoittaja Pääkaupunkiseudun omaishoitajat\nYli 250 omaishoitajaa läheisineen nautti Ihmisen osa -elokuvasta.\nOsana Pääkaupunkiseudun omaishoitajien Maailman tärkein työpaikka -kampanjaa omaishoitajat lähtivät oikein porukalla iloiselle seuramatkalle Espooseen.\nKauppakeskusyhtiö Citycon tarjosi elokuvanäytöksen ja lounaan Isossa Omenassa. Matinkylään oli helppo löytää, sillä Iso Omena on Länsimetron ensimmäisen vaiheen pääteasema.\nIhmisen osa on lämminhenkinen draamakomedia etääntyneen perheen yllättävästä lähentymisestä. Omaishoitajat kertoivat, että elokuva puhutteli monella tasolla.\nPidimme kovasti elokuvasta. Siinä oli elämän rosoa ja haavoittuvuutta sekä hurttia huumoria. Se oli myös aikamoinen ongelmanratkaisun opas. Vaikeuksista selvitään tavalla tai toisella.\nJokainen tarvitsee läheisiä ollakseen onnellinen. Menestys tulee ja menee, mutta on tärkeää pitää omaiset ja ystävät lähellä. Kun valhetta seuraa toinen valhe, jossain vaiheessa niihin uppoaa.\nAurinkoinen päivä sujui mukavasti hyvässä seurassa. Elokuvan jälkeen lounas maistui ravintola Retrossa.\nReissu oli oikein mukava. Vaikka lähdin yksin, niin juttuseuraakin löytyi.\nKiitos virkistävästä päivästä, ihan kuin olisi ollut ulkomaanmatkalla.\nElokuva, ruoka, mukava seura – mieli on hyvä vielä nytkin. Kun kuulin toisten tarinoita, omat huolet unohtuivat.\nPalaute lämmittää sydäntä. Kiitos kaikille, jotka tulitte mukaan!\nPäivä oli hieno näyttö kaupallisen tahon ja kolmannen sektorin yhteistyöstä, esimerkki siitä miten tehdään hyvää. Oli ilo olla mukana. Kaikki oli niin hienosti järjestetty ja ajateltu. Ja mikä ihaninta – koko sali oli täynnä ihmisiä, joilla on yhteinen tehtävä: oman rakkaan hoitaminen. Se oli hieno tunne. Kiitos teille kaikille, jotka tämän saitte aikaan.\nOmaishoitaja Maria Jukka kirjoittaa blogissaan:\nIhmisen osa on mielestäni poikkeuksellisen hyvä elokuva, täynnä taitavien näyttelijöiden roolisuorituksia, ja ennenkaikkea tarinan uskottavuus puhutteli. – – Pohjavireeksi jäi sittenkin luottamus siihen, että asioilla on tapana järjestyä.


Vuoden 2021 lämpimimmät sukat, hanskat, hatut ja huivit - Reactual | Savage Rose\nVuoden 2021 lämpimimmät sukat, hanskat, hatut ja huivit\nOlen tutkinut lämpimimpiä villatuotteita. Tässä on mitä löysin:\nQiviut (myskihärän untuva)\nKestävyys ja hienous\nLämpimät Boot/Hiking Socks\nQiviut (lausutaan ”kiv-ee-ute”) on myskihärän untuvan nimi. Se on maailman lämpimin kuitu – noin kahdeksan kertaa lämpimämpi kuin lampaanvilla.\nMyskihärkä elää Alaskassa ja Kanadassa, jossa lämpötila laskee joskus -73ºC:een (-100ºF), joten ne tarvitsevat suojaa. Myskihärän inuktitut-nimi on ”umingmak”, joka tarkoittaa ”parrakasta”.\nQiviut on ultrakevyt kuitu ja erittäin pehmeä kuitu myös. Qivitiä tuotetaan kuitenkin rajallinen määrä vuodessa, joten se on kallista.\nAlaskassa qiviutia saadaan tarhatuista eläimistä tai kerätään luonnosta moltin aikana. Toisin kuin lampaita, myskihärkiä ei leikata.\nErittäin lämmin ja kevyt. Harvinainen, pehmeä ja ylellinen kuitu.\nJakin untuva on qiviutin tavoin erittäin lämmin kuitu, joka on myös kevyt ja pehmeä. Se on edullisempi vaihtoehto harvinaiselle qiviutille.\nJakkeja kasvattavat pääasiassa tiibetiläiset ja mongolialaiset paimentolaisperheet. Niiden villa kammataan kerran vuodessa keväisin.\nKoran (yak performance wear -yritys) mukaan villa on 40 % lämpimämpää merinovillaa. Sen ilmanläpäisevyys on 66 % suurempi ja vesihöyrynläpäisevyys 17 % suurempi (testattu ASTM D1518, ASTM D737, ASTM E96 -standardeilla).\nErityisen pehmeä, lämmin ja kevyt. On jonkin verran joustava ja kimmoisa.\nBisonin untuva on erittäin lämmin, eristävä kuitu. Se on myös erittäin kestävä näin pehmeäksi kuiduksi. Sen kosteuspitoisuus on noin 30 % verrattuna lampaanvillan 18 %:iin – tämä tarkoittaa, että kuitu vetää kosteutta pois iholta, vaikka se olisi kyllästynytkin.\nKuitua on saatavilla vain rajallinen määrä – arviolta 10 000 kiloa vuodessa, kun taas lampaanvillaa on saatavilla 2 100 000 000 kiloa.\nHuopaa korjataan Coloradossa ja Etelä-Dakotassa biisonien lihanjalostusteollisuudessa syntyvänä sivutuotteena.\nLyhyt ja melko hieno kuitu, joka tarjoaa epätavallisen kestävyyden pehmeyyttään vasten.\nAlpakkavilla lämmittää suunnilleen kolme kertaa niin paljon kuin lammasvilla, ja se on kevyttä ja kestävää. Se ei sisällä lanoliinia, mikä tekee siitä hypoallergeenisen ja hajuttoman. Alpakavillalla on myös yksi luonnonkuiduista korkeimmista kosteutta ”siirtävistä” ominaisuuksista.\nAlpakoita pidetään laumoissa, jotka laiduntavat Perun, Bolivian, Ecuadorin ja Chilen vuorilla.\nIhastuttavan pehmeä, notkea tuntu. Kestävä kuitu. Ei joustava.\nMuut lämpimät (ja erittäin pehmeät) villat ovat laama-, kameli-, angora-, kashmir-, vikuna- ja guanakovillat.\nKestävyydeltään biisonivilla on useimmiten vahvin, ja sen jälkeen tulevat qiviut- ja jakin untuva, alpakka ja merinovilla.\nHienoudeltaan mikä tahansa kuitu, jonka halkaisija on 20µ (mikronia) tai vähemmän, tuntuu erittäin pehmeältä. Alpakkamaailmassa merkinnällä ”royal” varustetun alpakan pitäisi merkitä alle 19 µ:n kuituja, ”baby” alpakan pitäisi merkitä kuituja, jotka ovat noin 22,5 µ:n ja ”superfine” alpakan 26 µ:n kuituja.\nOn olemassa myös kansainvälinen alpakkamerkki, joka osoittaa, että kuitu on alle 28 µ:n.\nMerinovillasta kannattaa etsiä villaa, jossa on merkintä ”ultrahieno” (noin 15-17 µ) tai ”superhieno” (noin 18-20 µ).\nTässä on luettelo kuiduista hienoimmasta karkeimpaan (mikrometreinä):\nAngora-kani (8 – 12µ)\nSuri-alpakka (10 – 15µ)\nSilkki (10 – 13µ)\nQiviut (11-13 µ)\nKashmirvuohi (14 – 19µ)\nHuacava-alpakka (15 – 29µ)\nKameliini (15 – 22µ)\nUltrafine-merino (15.5µ tai vähemmän)\nYak Down (17.5 – 19µ)\nBison (14 -18µ)\n”Royal”-luokan alpakka (19µ tai vähemmän)\n”Cashllama”-luokan laama (20 -21µ)48\n”Baby”-luokan alpakka (22µ tai vähemmän)\nMohair (23 – 28µ)\nSuperhieno merinovillaa (15,6 – 18.5µ)\nSuperhieno alpakka (26µ)\nStandardi lampaanvilla (30 – 32µ)\nIhmiskarva (60 – 80µ)\nTämän kriteerin perusteella nämä ovat lämpimimpiä löytämiäni villoja:\n50% Bison and 50% Merino Boot Socks by Buffalo Wool Company – erittäin lämpimät sukat ja täydellä frotee silmukkaneuloksella – $45\nIcebreaker Mountaineer Socks – 79% Merino Wool, 20% Nylon, 1% LYCRA Spandex – $21\nSmartwool Merino Wool Heavy Cushioned Socks – 70% Merino Wool, 29 % nailonia ja 1 % elastaania – $22\nTime May Tell Merino Hiking Sock – 80 % merinovillaa, 14 % nailonia, 5 % polyamidia, 1 % elastaania – $15\nDarn Tough Boot Socks – 64 % merinovillaa, 33 % nailonia, 3 % lycra elastaania – $25\nWayfarer Sock by Khunu – 56 % jakkivillaa, 34 % lysiiniä.5% nailonia, 9,5% elastaania – £22 ($28 USD)\n78% Alpaca Socks by Williamston Alpaca – 78% alpakkaa, 20% nailonia, 2% lycraa – valmistettu USA:ssa – $22\n100 % Qiviut Socks by Qiviuk – piisaminhäränvillaa, joka on maailman lämpimintä ja pehmeintä kuitua – $219(!)!)\nIcebreaker Everday Crew Sock – 79% merinovillaa, 20% nailonia, 1% Spandex – $20\nFox River Trailhead Heavyweight Crew Sock – 77% merinovillaa – $17\n100% Cashmere Socks by Lona Scott – erittäin pehmeät ja lämpimät – valmistettu Skotlannissa – $40\n100% Yak Wool Sock by NoosConcept – $31 USD\n100% Alpaca Wool Socks by Gamboa – $20\n90% Yak Wool Socks by Yakamel – pehmeät, edulliset jakkivillasukat – $21\nBison and Silk Blend Socks by Fox River – nämä sukat sopivat erinomaisesti sisätiloihin – 36% biisonivillaa, 36% silkkiä, 26% nailonia, 2% elastaania – $43\n90% Yak Wool Socks by DoctorTM – hieman ohuet, mutta silti lämpimät – $13\n90% Biisonin untuvahansikkaat – 90% Biison Down Gloves – 90% Bison Down, 10% Nylon – biisonivilla tekee tästä käsineestä erityisen lämpimän – muotoilu on maalaismainen – $98\n100% Qiviut Gloves by Qiviuk – $250\n100% Yak Wool Gloves by Mahogany Cashmere – $62\n100% Yak Down Gloves by Handcombed – $34\n100% Alpaca Double Knit Gloves – erittäin paksut, mutta lämpimät ja kestävät – $36\n100% Thick Cashmere Gloves by Oxford Cashmere – $40\n100% Cashmere Gloves by Fishers Finery – $39\n100% Qiviut Beanie by Qiviuk – $260 USD\n80% Yak Wool Beanie by Khunu – £65 – $84 USD\n100% Yak Wool Beanie by Kora – 230 g/m2 – $45 USD\n100% Yak Wool Beanie by Yakamel – double layer – $38 USD\n100% Yak Down Beanie by Handcombed – $51\n100% Yak Wool Beanie by Mahogany Cashmere – $78\n90% Bison Down Beanie by Buffalo Gold – 90% bison down, 10% nailonia – $85\n100% Alpaca Beanie by Woop!Wear – $25\n100% Cashmere 3-Ply Beanie by Fishers Finery – $40\n100% Cashmere Cable Knit Hat by Fishers Finery – $33\n100% Qiviut Scarf by Qiviuk – $629\n90% Bison Wool Scarf by Buffalo Wool Co. – $160\n100% Yak Wool Scarf by Simplife – 27″ x 79″ – 3.3 oz – $89\n100% Yak Wool Scarf by Simplife – 39″ x 79″ – 10.6 oz – $130\n100% Yak Safari Blanket by Khunu – 47″ x 74″ – 3.8 oz – £310.00 ($389 USD)\n90% Bison Down Knit Scarf – 90% bison down, 10% nailonia – $125\n100% Qiviut Heavy Weight Aleutian Scarf by Oomingmak – $275\n100% Alpaca Scarf by Kuna – $99\n100% Cashmere Women’s Scarf by Fishers Finery – $52\n100% Vicuna Scarf – $1790\n8 älypuhelinsovellusta, joilla tienaat ilmaista rahaa\nJason Voorhees (uudelleenkäynnistyksen aikajana)


Tissot Desire Gent -nahkarannekkeinen miestenkello. T52.5.411.31 -Paristokäyttöinen Quartz-koneisto / ETA F06.111 -Kuori ruostumatonta terästä jossa kultadublee pvd-pinnoite -Ruskea nahkaranneke -Vesisuojaus 3bar/30m -EOL -pariston loppumisen ilmaisin -Naarmuuntumaton safiirilasi -Takuuaika 2-vuotta -Toimitetaan upeassa Tissot-lahjapakkauksessa Kellotaulun halkaisija lasin kohdalta 29mm, kuoren halkaisija nupin kohdalta 34mm ja rannekkeen leveys 17mm. Paino 35g -- Sveitsiläisvalmisteinen Tissot tunnetaan edullisten, mutta silti ainutlaatuisten kellojen laajasta tuotevalikoimastaan. Tissot on edustanut uraauurtavaa käsityötaitoa ja innovaatioita perustavuodestaan 1853 lähtien. Nykyään Tissot kuuluu Swatch Group konserniin, joka on tällä hetkellä maailman suurin kellontuottaja. Tissotin laaja, monipuolinen ja laadukas valikoima edustaa miesten- ja naisten rannekelloja houkuttelevaan hintaluokkaan. Kaiverrus sisältyy hintaan! Huom. Kaiverretuilla tuotteilla ei vaihto- eikä palautusoikeutta. Katso tästä kaikki Tissot-tuotemerkin tuotteet\nOlet arvostelemassa:Tissot Desire Gent


Rolf Wirtanen tunnelmoi kappelissa\nTrubaduuri tuntee Suomen.\n– Vuosina1996–2006 kiersin Suomen kaikki kunnat, kaupungit ja kylät sekä myin selkärepusta omaa musiikkiani saman verran kuin kultalevyyn tarvittaisiin. Kirjoitin myös lauluja kiertäessäni. Laulujeni tekstit sisältävät palasen jokaisesta Suomen kylästä, kertoo Rolf Wirtanen.\nViimeiset reilut kymmenen vuotta Wirtanen on esittänyt Lapin Taika -konserttia kouluissa, kirjastoissa, taidetaloilla, kirkoissa, seurakuntataloilla, sekä vanhain- ja palvelukodeissa. Erityisesti vanhainkodeissa ovat veteraanit ihastuneet hänen luontoaiheisin kappaleisiinsa, jotka kertovat kotimaan luonnosta ja erämaista Lappia myöten.\nWirtasella on myös sanomaa nuorille.\n– Olen konserteillani innostanut nuoria ympärivuorokautiseen retkeilyyn Suomen rikkaassa luonnossa. Samalla vien heille tietoa hienosta luontoperinnöstä, jonka veteraanit ovat meille jättäneet.\nRolf Wirtanen tunnetaan kansantaiteilijana, kairankulkijana, valokuvaajana ja muusikkona.\nHän on luonnonystävä ja luontoharrastaja, joka kiittää luontoa nykyisestä raittiista elämäntavastaan. Avioero oli viimeinen niitti alkoholin huuruisessa elämässä, ja hän lähti selvittämään ajatuksiaan yksin kairaan. Takaisin etelään palasi eheytyneempi mies, joka löysi seesteisemmän elämän vaihteen ja ilman viinaa.\nHän on kiertänyt Lapissa kesäisin, syksyllä sekä kaamosaikaan ja kevättalvisin kamera matkassaan valokuvaten neljää vuodenaikaa. Valokuvistaan Rolf Wirtanen on tehnyt kuvasarjan, joka esitetään yhdessä kitarakonsertin kanssa. Ohjelmisto koostuu kuvien lisäksi lapinaiheisista lauluista. Itse esitys luo rauhoittavaa ja terapeuttista tunnelmaa ja saattaa kuulijan mukaviin retkimuistoihin.\nMaanantai 12.3. klo 19 Tuokio Lapin tunnelmaa -konsertti Marian kappelissa, Rolf Wirtanen. Liput 15 €, lapset 5 €.


Koulutaulut syntyivät mestarien siveltimistä | Yle Uutiset | yle.fi\n5.9.2011 klo 15.13päivitetty 4.12.2015 klo 19.20\nMatti Karppanen kuvitti Valistuksen Kotimaisen eläinkuvaston taulut 1-20, jotka ilmestyivät vuosina 1909-1914. Kuvassa kanahaukka ja varpushaukka.\nVanhoja koulutauluja on esillä Haapajärven kirjastossa syyskuun ajan. Taulut ovat osa Väliojan koulun entisen rehtorin Yrjö Kahilan keräämästä koulun kokoelmasta, johon kuuluu nelisensataa koulutaulua.\n- Itse yllätyin siitä millaisia aarteita lopulta löytyi. Koulutauluissa on oma viehätyksensä. Ne ovat sellaisen käyttötaiteen muoto, johon nykyään enää harvoin törmää, kertoo Haapajärven kaupungin tuore kulttuuriohjaaja Aira Huovinen.\nKoulutauluja ripustettiin luokissa esille etenkin biologian ja fysiikan tunneilla, mutta opetettiin niiden avulla myös matematiikkaa. Taidekasvatus ja historia olivat harvemmin opetustaulujen aiheina, mutta Haapajärvellä on säilynyt hyvä kokoelma myös näitä. Kuva-aiheet vaihtelivatkin liikennemerkeistä koiperhosiin ja terveyskasvatuksesta geometriaan.\nKoulutauluja maalasivat aikansa huipputaitelijat\nKoulutaulut rantautuivat Suomeen 1800-lopulla, ensiksi tuontitavarana lähinnä Ruotsista ja Saksasta. Pian huomattiin tarvetta olevan kotimaisille opetustauluille, jotka tilattiin sen aikaisilta maan kärkinimiltä. Hugo Simberg, Lennart Segerstråle, Martta Wendelin ja Rudolf Koivu nousevat esiin Haapajärven näyttelyssä.\nOtava, WSOY ja Valistus riensivät ensimmäisinä kustantajina markkinoille.\nKuvataulut laadittiin usein litografia- eli kivipainotekniikalla. Pohjana oli maalaus, luonnos tai valokuva.\nMustaa surma ja kotkia\nOpetustaulut johdattivat pienet koululaiset myös maailman taideaarteiden ja historiallisten tapahtumien keskipisteeseen. Haapajärvellä on säilynyt esimerkiksi jäljennös Albert Edefeltin taulusta Kaarle Herttua herjaa Klaus Flemingin ruumista. Mustasta surmasta löytyvät Hugo Simebergin ja Lennart Segerstrålen versiot.\nYleisemmin koulutauluista kuitenkin opeteltiin kasveja ja eläimiä. Komea huuhkajaa esittelevä taulu on peräisin Matti Karppasen siveltimestä. Hän oli aikansa tunnetuin eläin- ja etenkin lintukuvittaja. Sarja kotimaisista eläinkuvista ilmestyi vuosina 1909-1914.\n- Matti Karppanen jatkoi Von Wrightin veljesten perinnettä lintujen kuvittajina. Hän olikin parikymppisenä Ferdinand Von Wrightin oppipoikana ja ammensi häneltä paljon niksejä, kertoo Aira Huovinen.\nkulttuuriHaapajärvimaalaustaideKoulutus ja kasvatusantologiatHugo SimbergkuvataideNivala–Haapajärven seutukuntaKoiperhonenSarja (Nivala)


Korkoympäristön muutos painaa osakemarkkinoita | Front\nKorkoympäristön muutos painaa osakemarkkinoita\nOsakemarkkinoilla vuoteen 2022 on lähdetty aikaisempaa varovaisemmissa tunnelmissa. Keskeisin syy tähän on korkoympäristössä tapahtumassa oleva muutos. Korot ovat nousseet ympäri maailmaa vuoden 2021 lopulta lähtien ja odotukset keskuspankkien rahapolitiikan kiristyksen aloittamisesta ovat aikaistuneet. Tämä on painanut osakekursseja yleisesti ja laskenut erityisesti korkean arvostustason kasvuosakkeiden hintoja.\nVuosi 2021 oli maailmantaloudessa vahvaa koronaelpymisen aikaa. Kuluvana vuonna talouskasvu on hidastumassa viime vuoden tahdista, mutta säilyy silti hyvänä. Ennakoivista suhdanneindikaattoreista sekä USA:n että euroalueen ostopäällikköindeksit – joiden ennustearvo on korkea, joskin luotettava ennustehorisontti verrattain lyhyt (3-6 kk) – puoltavat tätä näkemystä. Globaalin kokonaistuotannon odotetaan kohoavan runsaat 4 % vuonna 2022. USA:ssa talouden ennustetaan vahvistuvan lähemmäs 4 % ja euroalueen 4 %. Nämä luvut ylittävät selvästi molempien talousalueiden pitkän aikavälin kasvupotentiaalin. Kiinan kokonaistuotanto kohonnee yli 5 %.\nUSA:n ja palvelujen ja teollisuuden ostopäällikköindeksit\nYritysten tuloskasvu jatkuu kohtuullisen hyvänä\nQ4(2021)-tulosjulkistuskausi on lähtenyt liikkeelle. Tälle jaksolle sekä S&P500- että Stoxx600-yhtiöille ennustetaan pyöreästi noin 20 %:n vuotuista tuloskasvutahtia. Vuonna 2022 keskimääräinen tuloskasvu jäänee molemmin puolin Atlanttia alle kymmeneen prosenttiin. S&P500-yhtiöiden vuotuisen tuloskasvun odotetaan olevan tänä vuonna noin 9 % samoin kuin Stoxx600-yritysten. Tätä voidaan pitää pitkän aikavälin keskiarvoon nähden hyvänä vauhtina, mutta ei luonnollisestikaan yllä edes lähelle vuoden 2021 koronaelpymisen tahtia, jolloin esimerkiksi S&P500-yhtiöiden tuloskertymä kohosi 45 % vuotta aiemmasta.\nS&P500-yhtiöiden y/y-tuloskasvu Q4:lla 20 % – vuonna 2022 ennusteissa noin 9 % tuloskasvu\nStoxx600-yhtiöiden Q4-tuloskasvu yltänee lähelle 20 % – vuodelle 2022 ennustetaan keskimäärin 9 %:n tuloskasvua\nVuoden 2021 aikana osakemarkkinoiden P/E-kertoimet maltillistuivat yritysten tulosten voimakkaan kohoamisen seurauksena. Tällä hetkellä euroalueella arvostuskertoimet ovat lähellä pitkän aikavälin keskiarvoa ja USA:ssa jonkin verran keskiarvoa korkeammalla. Mikäli mikään muu ei muutu, arvostuskertoimet eivät lähtökohtaisesti muodosta rajoitetta osakemarkkinoiden nousun jatkumiselle olettaen, että yritysten tulokset jatkavat kasvuaan. Korkotason kohoaminen muuttaa kuitenkin pelin luonteen.\n…mutta nousevat korot aiheuttavat painetta P/E-kertoimille\nVuoden 2021 aikana inflaatio kiihtyi nopeasti. Tällä hetkellä vuotuinen kuluttahintojen nousutahti on esimerkiksi USA:ssa kovimmillaan 40 vuoteen. Pitkälle vuotta 2021 sekä USA:n keskuspankki Fed että Euroopan keskuspankki EKP yrittivät vakuutella korkeamman inflaation olevan nopeasti ohimenevä väliaikainen ilmiö. Nyttemmin on kuitenkin käynyt selväksi, ettei kova inflaatio ole hellittämässä välittömästi. Kiihtynyt inflaatio yhdessä hyvänä jatkuvan taloustilanteen kanssa on lähtenyt puskemaan pitkiä korkoja ylöspäin ja pakottaa keskuspankit nostamaan ohjauskorkojaan.\nUSA:ssa valtion kymmenvuotinen lainakorko on jo lähellä kahta prosenttia. Euroalueella Saksan vastaava korko on puolestaan kohonnut lähelle nollaa. Korkojen nousupaineet ovat USA:ssa huomattavasti euroaluetta vahvempia. Rahapolitiikan saralla Fedin ennakoidaan ajavan määrällisen elvytyksen alas jo kuluvan vuoden maaliskuussa ja aloittavan samalla ohjauskoron nostot. Vielä ennen joulua markkinoiden odotuksissa ja Fedin ohjeistuksissa määrällisen elvytyksen – eli valtion ja asuntovakuudellisten lainojen osto-ohjelman – piti tulla tiensä päähän vuoden 2022 puolivälissä ja ensimmäisiä ohjauskoron nostoja povattiin vuoden jälkipuoliskolle. Odotukset rahapolitiikan kiristämisestä ovat siis aikaistuneet. Samalla myös arviot kiristyksen määrästä ovat muuttuneet. Vielä kuukausi sitten vuodelle 2022 ennustettiin 2-3 ohjauskoron nostoa. Nyt odotuksissa on, että Fed nostaa ohjauskorkoaan tänä vuonna neljä kertaa ja vuonna 2023 toiset neljä kertaa. Valtion pitkä kymmenvuotinen korko kohonnee vuoden aikana vähintään 2,5 %:iin. USA:n korkokäyrä onkin liikkumassa hyvää vauhtia ylöspäin. Euroalueella EKP:n määrällisen elvytyksen alasajo tapahtunee tämän vuoden aikana, mutta ensimmäiset koronnostot ajoittunevat vasta vuoteen 2023.\nKorkojen nousu aiheuttaa painetta osakemarkkinoiden P/E-kertoimille. Mikäli USA:n kymmenvuotinen valtionlainakorko nousee vuoden aikana 2,5-3 %:n haarukkaan, S&P500-indeksin oikeutettu P/E-kerroin pitäisi olla nykyisen 20 sijaan 17-18 tuntumassa, eli vähintään 10 % tämän hetkistä alhaisemmalla tasolla. Tälle vuodelle markkinoiden odotuksissa on S&P500-indeksin yhtiöille noin 9 % keskimääräinen tuloskasvu. Mikäli tämä on toteutuakseen, riittää se tuomaan P/E-kertoimen alas. Osakkeiden kurssinousulle ei kuitenkaan enää juuri jää tilaa. Pidämmekin S&P500-yhtiöiden kurssinousupotentiaalia tälle vuodelle varsin rajattuna. Nasdaq-indeksin teknologiayhtiöille tilanne on vielä haastavampi. Korkojen noustessa Nasdaq-indeksin P/E-kertoimen pitäisi tulla 25 tuntumaan, mikä tarkoittaisi 10-15 %:n laskua nykyisestään.\nSamaan aikaan teknologiayhtiöiden tuloskasvumomentum on heikko alkaneelle vuodelle. Nasdaq-indeksin päätyminen plussalle tältä vuodelta voikin olla tiukka paikka. Meillä euroalueella korkojen nousu tulee olemaan vähäisempää ja osakemarkkinoiden arvostuskertoimet ovat jo lähtökohtaisesti alemmalla tasolla kuin USA:ssa, joten tässä kohtaa rajoitteet osakekurssien nousulle ovat vähäisempiä.\nElpyvä talous yhdessä rahan talouteen pumppaamisen kanssa on kiihdyttänyt hintainflaatiota rajusti\nInflaatio- ja talouskasvuodotusten kohoaminen ajaa korkoja ylös ja P/E-kertoimia alas\nKeskuspankkien koronnostosyklin alkaminen on perinteisesti tarkoittanut vaikeita aikoja osakkeille. Historiassa ennen korkojen nostoa ja niiden alkuvaiheessa osakemarkkinoilla on nähty keskimäärin noin kuuden kuukauden heikko jakso. Rahapolitiikan kiristyssyklin päästyä vauhtiin vähintäänkin seuraavat 12 kuukautta ovat kuitenkin tyypillisesti olleet hyvää aikaa osakkeille. Tuolloin markkinat ovat sopeutuneet uuteen korkoympäristöön ja odotettavissa oleva korkojen nousu diskontattu osakkeiden hintoihin. Vaakakupissa painavat korkojen nousun sijaan enemmänkin odotukset suotuisasta talous- ja yritysten tuloskasvusta. Heikossa taloustilanteessahan korkoja ei edes lähdettäisi nostamaan.\nKorkojen noustessa kasvuosakkeet, kuten teknologia ja bioteknologia, menestyvät suhteellisesti ottaen heikoimmin. Tämä on ollut nähtävissä selvästi jo viimeisten viikkojen aikana, sillä laskupaineessa ovat olleet erityisesti USA:n kasvuyhtiöt. Näiden osakkeiden hinta perustuu odotuksiin kaukana tulevaisuudessa saatavista kassavirroista, joiden nykyarvo alenee korkojen kohotessa. Kasvuyhtiöiden voittokulku on ollut poikkeuksellisen vahva etenkin pandemian jälkeisessä maailmassa. Matalien korkojen ympäristössä yhtiöt, jotka ovat pystyneet luomaan kasvua sulkutoimista huolimatta, ovat olleet sijoittajien suosiossa. Niistä ehkä päädyttiin maksamaan jopa liikaa.\nSamaan aikaan monet pandemian kurittamat yhtiöt ovat jääneet junnaamaan jo pitkäksi aikaa. Suhteellinen arvostusero eri yhtiöiden ja toimialojen välillä on kasvanut huomattavan suureksi. Nyt korkojen noustessa tilanne saattaa olla muuttumassa. Korkojen noustessa suhteellisia voittajia ovat arvo-osakkeet eli yhtiöt, joilla on vahva tase ja vähän velkaa. Myös pankit ja finanssiala hyötyvät korkojen noususta. Inflaatioympäristössä suhteellisia voittajia ovat yritykset, joilla on vahva hinnoitteluvoima. Näihin toimialoihin luetaan energia, raaka-aineet, perusmateriaalit, yleishyödylliset palvelut ja kulutushyödykkeet.